keiss: oktoober 2008\nMiiniväljalt tagasi jalutu ja sandina\n3. oktoobril sai siis ära käidud Triobet Livel ja nädal aega on saadud haavu lakkuda.\nOotasin seda üritust väga sest minu jaoks oli tegemist suurima osavõtumaksuga live turniiriga ning oli suur soov saada finaallauda ja seejärel Imrega piike murda. Kahjuks olin ise loll ja finaallauda ei jõudnud ning Imre võitis turniiri (mida ta ilmselt 99% oleks võitnud ka siis kui oleksin saanud tema vastu mängida).\nTurniirist nii palju, et sattusin 7. lauda. 6. lauas olid Kassike, Klamber, Imre jpt. kellel oli hiiglama lõbus ja mina sellest melust kahjuks või õnneks osa võtta ei saanud. Minu lauas oli alguses kohal 5-6 nägu 10-st ning kuigi vahepeal tuli peaaegu terve laud täis siis pidevalt keegi sit outis või löödi välja ja enamus turniiri pidin mängima 5-8 mängijaga. Seega olin sunnitud veidi ka käte ranget laiendama kuigi alguses oli plaan veidi teine.\nKäed mis meelde jäid:\n1. AQ buttonil push, kaasa tuleb agro norrakas, kes on ennem palju blufinud näidates 72 kätt jms.\nflop sodi, panen 2/3 poti raha juurde, callib. Turn A, ck-ck, River blank ja paneb ligi poti. Kuna maha tuli ka mast ei hakanud liigseid riske võtma ja ainult callisin ning näitas AJ. Kasvatasin stacki 50% selle käega.\nTurnil checkisin seetõttu, et meelitada välja tema bluffi, oleks teadnud, et tal nõrgem äss siis...\n2-4 Vahepeal raisesin suht suva kätega Ax jms positsioonil tugevalt, pannes mängu kuni 10% oma stackist ning ALATI minust paremal üks noormees callis mind. Flopis ja turnis checkis alati ning korjasin poti kergelt omale 2-3 korda nii. Naljakas oli lausa vaadata, kuidas mees mängis, teistega sama ja kui pihta sai siis ALATI panustas. Jube lihtne sellistega. Samuti tahtsin esimestel levelitel keskpärase käega veidike odavate blindidega töötada, et mitte jätta endast muljet kui mingist ilgest tight jurakast.\n5. Väga tähtis käsi oli siis kui terve laud limpis minuni, leian buttonil QJs ja otsustan teha väikese muuvi ning raisen suht tugevalt. Pool lauda! callib. Flop 910x ja kõik checkivad minuni, otsustasin teha donkbeti, sest tundus, et keegi pihta ei saanud ning vahest saab ka nii raha kätte. Olin lauas üks chipliidritest ning sellel hetkel oli ka gamblemise tuju ning otsustasin, et re-raisele panen all-ini, sest:\n1. mul oli reatõmme koos mastitõmbega(siis oleks pidanud küll nii turn kui ka river mind aitama)\n2. ülekaartide võimalus\n3. kaotada polnud midagi kuna turniir oli freeroll minu jaoks\nAgro norrakas paneb all-in (enne seda oli ta ca 5x ennem olnud all-inis teiste vastu). Kõik foldisid ning mõtlesin kaua. Minu jaoks see all-in ei olnud, mulle oleks kätte jäänud 1500 chipi ja sellega oleksin saanud veel turniiri korralikult jätkata. Pot oli ca 6k ning samuti oli suur soov agro norrakas välja lüüa, sest oli suur tõenäosus, et vana hakkab lauda domineerima. Lootsin, et tal on A10, aga näitas J10, mis ei olnud meeldiv kuna oute jäi kohe vähemaks. River tõi Q ja player out ning terve laud hingas kergendatult, sest ta oli meile tõeline nuhtlus. Oma käigu üle uhke ma ei olnud, aga oli selline tunne..................\nSain stacki 10k peale ja edaspidi hoidsin madalamt profiili.\n6. Varsti tuli lauda üks härra, kes tegi mu blindidele pos pealt min raise, tundus nii blindivarguse moodi. leidsin A8 ja tahtsin isegi re-raise teha või all-ini panna teda aga mõistus tuli tagasi ning ainult callisin. Flop 8810, mina check, ta betib kohe tugevalt üle poti, ma kiirelt all-in ja momentaalselt callib. K ei tulnud ja player out ja tema 3-4k stack mulle.\n7. Blindid teenisid hästi raha, K10 ja 105s sain top paire ja mastitõmbe lisaks ning uhasin esimese panustaja bet pot sisse ja olin valmis ka all-ini käiguks, omasin rohkem chipe samas mitte parimat kikkerit seega tahtsin pote kiirelt koju tuua.\n8. Tegin vea UTG 99 limp. Oli vaja raiseda, kuna blindid olid veel väikesed ja poti oleks pidanud üles ehitama. Flop 953, mastiost, panen odavasse poti bet pot üks call, turn mast, ck-ck ja andis mulle vaba kaardi, kahjuks river tõi ühe mastikaardi veel ning betis ja pääsesin odavalt foldides.\nPärast seda sai lauas kõvasti actionit, prefl läksid all-ini AK, KQ ja 1010 ning pocketitega norrakast vunts tõmbas välja seti ning teised said mõlemad 2 paari, sick. Sellest potist tiivustatuna hakkas vana iga käsi raisema, blinde callima, vastaseid all-ini panema jne. kuniks koperdas Q9 sb vs BB võitluses K10 otsa, kes sai 2 paari ning norra vunts enne riverit pani auku rea nimel oma 15 stacki all-ini ja end välja ei tõmmanud. Player out.\n9. Tegin vea KK. Raisesin UTG 3bb ja olin umbes 4-5 korda raisenud sealt järjest ja peaaegu alati keegi callis mind seejärel kuid kahjuks seekord mitte, võimalik, et oleks pidanud siiski limpama ning lootma raisele. Turniiri parim käsi kogus blinde, nõme ju.\n10. K10 vana sai stacki 30k peale ja hakkas lauda domineerima koheselt! Loopis chipe siia-sinna, raise igalt pos jne kuniks leian AQ buttonilt ning tegin suure vea. Ainult callisin ta raise! Flopi A, betisin kah veel ja viskas oma käe maha, olid isegi 88. Halb, halb, halb, rohkem oleks saanud talt. Tegin enda hinnangul suure vea. Oleksin saanud talt rohkem.\nVarsti sama vana A3 raiseb, flop sodi, turn ja river AA ja läks ühega all-ini ja kaotas kogu stacki AJ-le! Mulle tundus nii mõttetu nii oma suurest stackist ilma jääda.\n11. Blindid hakkasid tõusma ja olin pikalt niisama passinud kui leidsin MP-lt 55 ja surasin min raise, VIGA. Oleksin pidanud limpima, kuna re-raise oht oli suur ning flopi vaatamine oleks läinud liiga kalliks eriti kui positsiooni pole. Re-raise tuli, flopis ei hitinud ning tulid hoopis AK2 ja easy fold ja näitas ässa. Raiskasin 55 peale 20% stackist. Väga halb muuv oli.\n12. AQ raise. Üks kaasa, flop sodi, checkime. Q turni, ideaalne. Checkab, mõtlen viskan mingi donkbeti, raiseb tugevalt üle flopi ja pani oma 50% stackist mängu, vastasin kiirelt all-in ja foldis kohe. Näitasin Q. See käsi mulle meeldis, sain mehe bluffima panna.\n13. Pärast seda kätt olin tagasi 14k stacki juures, 14 mängijat alles. Kassike, klamber, vsiu out, vaatavad allesjäänud kahe laua mängu. Kohe peale eelmist kätt sain UTG AJ ja blindid 200/400. Panin 1600 enda arust. Kogemata panin aga 2600.\nÜks call! Miks ta callis, vasardas mul peas!!! Flop J-x-x.\nMis teha?! kell oli 00-xx ja olin ilmselt liiga väsinud tööpäevast ja Parki mürast ja möllust ning läksin hulluks, panin kohe kõik sisse ning uskusin miskipärast, et tal ülekaardid. Kogemata veel pudistasin chipe ja all-in ei öelnud ning seega läks alguses sisse 70% mu stackist. Vana mõtleb, sügab vuntsi, piidleb mind, piidlesin vastu ja tundsin end kindlana, aga mida enam ma mõtlesin seda halvem mul hakkas ning lootsin, et ta foldib juba! Mõtles oma 5 min vähemalt minu arvates, vahepeal hakkas kaarte maha viskama ja kahjuks ei suutnud midagi välja mõelda, et teda foldima rääkida ka ning lõpuks callis ja näitas QQ! Turn K, river ka mind ei aidanud ja tähtsat suckouti ei saanud ja nägemist! Peale seda kaotust olin täiesti endast väljas iseenda peale, et kuidas ma suutsin selline saabas olla. Terve turniir olin ilusti lükanud ja siis enne finaali ca 6-7 kohalt selline käkk endale keerata. Haige. Kassike ja Klamber üritasid mind küll lohutada (thanks) aga mina ei suutnud endale seda viga andeks anda. Õppisin sellest turniirist väga palju ning tagantjärele tark olles oli viga see, et ei tuulutanud end vahepeal, oleksin pidanud sit outima kasvõi ning vaatama teist lauda, stackide suhet jms sest pmst. ma oleks end finaallauda ka foldinud! Kohe peale mind kukkus kiiresti 3 mängijat välja ja läksin minema kui alles oli 11. Kogemuste puudus maksis ikka väga rängalt kätte ja ei olnud harjunud pingutama maksimaalselt ajusid nii kaua. Pidasin vastu turniiril üle 5h, kuid siis võttis väsimus oma. Netis ilmselt sellist bläkki poleks juhtunud.\nJärgmised päevad netis ei läinud ka hästi, sest saadud kaotus oli hästi meeles. Proovisin erinevaid asju, sitngo-sid, 6handedit ja hävisin mõned korrad kõrgmate majade jms vstu ning tegin väikese miinuse läbi kuid nüüdseks olen kosunud ning tagasi omal lainel. Weekend rankingul jõudsin 10 hulka ja sealselt freerollilt 3. kohale ja +40€. BOPL 8. koht räige bad beadi tulemusel kleeplindi vastu (miks ma sellist suckouti ei saanud Parkis?:P)\nPanen paar kätt ka, sellised biidid on mind viimasel ajal pidevalt kimbutanud.\nEile osalesin üle pika aja 175k guarandil, varem korra suvel proovisin ja kannatus katkes bubbles ning sain sellega suure õppetunni satika pileti püüdmisel. Vaatasin, et magus turna tuleb, 22 osalejat ja 4 piletit. Regasin end ära aga kui A kätte jagati ning buttoni koha sain ja lobby imetlema hakkasin, nägin 35 nime nende seast ka oma suurt sõpra mumuud. Tegin lihtsa duubli JJ vs 22 (flopis ülekaarti ei molnud ja ta limp-check-callis) ning varsti sain AA millega sain 4 vanalt kõik kätte, A flopi ja all-inis olid KJ, KQ jms käed :) Julm rebuytamine ja all-ini lahmimine käis, foldisin end finaallauda, kus millegagi ei riskinud ning võtsin 60$ pileti nagu maast üles. Lõpus ühel vanal vedas närv alt ja 66 prefl all-ini ja cl leidis 1010, instacall ja pilet olemas. Tänu rebuy/addonidele sai 5 piletit ja 6. koht 50% pileti rahast. Soovitan neil osaleda, isegi edaspidigi võtan neilt osa kuna tase on nagu freerollil.\nPostitaja: Keiss kell 14:45 3 kommentaari:\nKäes uus kuu - oktoobrikuu\nKõige pealt pean mõningaid tegelasi hoiatama, et alljärgneva sisu on raskesti arusaadav, ebatäiuslik ning kindlasti mitte puhas kuld! Sellest hoolimata kavatsen oma mõtteid siin avaldada, sest märkmikku kirjutada ning sahtlisse peita ei ole minu jaoks tõsiseltvõetav alternatiiv. Kindlasti ei ole selles blogis kõik keeleliselt ja poliitiliselt korrektne kuid teose autor ei taotlegi seda! Edasi lugemine on rangelt vabatahtlik ning võib tekitada Teile negatiivseid emotsioone!!!\nSeptember oli minu parim kuu siiani pokkeris. Kahjuks jäi i-le täpp peale panemata mõne "suurema" turniiri TOP3 kohaga (meenub see AA vs 55 prefl all-ini call 2k guarandi finaalis), samas kui väiksematel (BOPL) tuli neid kohti mitu.\nRääkides tulemustest siis tuleb tõdeda, et oli siiski parim kuu. Kokku kasumiks 6800 eeki, kasumi sisse loen ka ülehomme algavat Triobet Live`i 1100 eeki väärtuses piletit. Grindin endiselt NL5-10 ja reedeti-laupäeviti vahest ka pisut ülevamal. Aega on endiselt ebapiisavalt. Bankrolli kasvatada ei ole saanud seetõttu, et elu nõudis oma. Nimelt ostsin üleeile ära auto ja sinna läks ikka paras portsjon raha kuna ostsin auto koheselt ka välja. Olen elus maksnud liisinguid, laene, rente ja üüre rohkem kui olen tahtnud ning tean kui hea on omada asja ning mitte muretseda selle pärast, kuidas sa iga kuu mingi hunniku raha kokku saad, et järjekordset makset sooritada. Ei saa palgata puhkust võtta haigeks jäämisest rääkimata.\nMänguliselt arenesin septembris väga palju. Kui mõni siin on lugenud mu varasematest postitustest välja, et pean kõiki teisi mängijaid peale enda lootusetuteks lollikesteks, donkideks, luuseriteks vms. siis ilmselt olen tahtmatult pannud Teid ja ennast rumalasse olukorda ning olete mind vääriti mõistnud. Muidugi on terve hulk mängijaid mikrolimiidis morone, kes limbivad kõikvõimalike kaartidega ja peale raiset ja re-raiset loodavad endiselt, et floppavad nut rea kui mitte masti ja kui kohe ei saa siis riveriga ikka saavad, kuid tegelikkus on see, et mängulauas istudes austan ma oma vastaseid alati väga ja panen kõige pealt nad alati kõige parema kaardi peale. Seetõttu olengi vahel üllatunud, et miks ta 62-ga terve tee callis mind ja riveril "blufides" all-initab saades oma 2 paari kätte. Siis hakkan neile küll sildikesi kaela riputama ning teinekord tuleb pea pool lauda neid sildikestega mehi. Abiprogramme ma ju ei kasuta. Kuid istudes võõrasse lauda, liikudes limiidist edasi või mängides näiteks BOPL-i austan oma vastaseid tõesti väga. Teisiti ju ei saakski, mul poleks tulemusi sel juhul üldse.\nRääkides BOPL-ist siis varem ma seda turniirisarja eriti ei mänginud ning sellest on tuline kahju. Osalesin küll mõned korrad ja paar korda foldisin end alguses surnuks ning teistel kordadel kui kaarti tuli tõmmati mulle ikkagi vesi peale AA vs QQ või KKK vs str flush jms. See tekitas mingi trotsi selle turniirisarja suhtes ning samuti arvasin, et seal osalevad mängijad on kindlasti mingid ulmeprod kõrgetel limiitidel mängivad tegelased :)\nAeg teeb inimese ikka targemaks ning septembriks oli mul juba veendumus, et võin sellel turniirisarjal edukas olla ning olid ka kohe suured sihid kuu ära võita :) Paraku unustasin paar korda üldse asja ära ja paar korda bluffisin end surnuks seal kuid õnneks kuu teine pool oli tunduvamalt parem ja stabiilsem ning sai mõned 2-3 kohad ära võetud ning kokkuvõtteks 4. koht saadud. Eriti rõõmus olen 7card studi ja viimase 6 handedi üle. Mõlemal turniiril olin terve turniiril 1-2 kohal ning sain siiski kokkuvõtteks vastavalt 3. ja 2. koha. Nii juba läheb!\nNeed tulemused andsid parajalt enesekindlust ning otsustasin esimest korda osaleda ka Triobet Live`i satikatel eeskätt ranka pärast, sest tahtsin temaga piike ristata. Lahe ju kui NL200 mängija tuleb mõneks ajaks lihtrahva limiitidele oma oskusi näitama. Kohe esimesel satikal jäin siis bubbleks ehk siis 4. kohale ja +6€ siiski kasumisse. No mis teha kui kolm parimat said pileti ja nelja seas ei pidanud mu 2 kätt vastu AA vs 55 ja AQ vs A9 ja seda 1-1 vastu. Õnneks ei vandunud ma alla ja osalesin järgmisel päeval uuesti ja kuigi majordoomus domineeris oma hiigelstackiga lõpus täielikult, andsime talle alati re-raise all-in vastu ja tema Ax oli pidevalt domineeritud ja nii ta piletita jäigi ja sai ainult eurosid :)\nÕigel 20€-sel satikal, kuhu ma oma 4€-ga sain olin terve turna liidrite seas ja sai seal ok2aa ja privadoriga madistatud. Need mehed ei saanudki piletit ning bubble seisuses tundsin end juba hästi, sest istusin 2. kohal ja cl lammutas iga käsi nii, et pani rahva all-ini kuniks Klamber lükkas ise KJ-ga ja sai AJ vastu ja out ning pilet käes. Ahjaa enne seda üks shortstack ründas mu blindi ja muidugi lõin ta QQ-ga minema, ei hakanud oma stacki ka hoidma elu eest.\nOktoobrikuu eesmärke on päris mitmeid, muidugi oleks vaja üle lüüa oma septembrikuu mark, aga see ei ole primaarne. Suurim eesmärk siiski mänguliselt areneda, mis peaks tagama ka paremad tulemused. pean suutma foldida oma monstrumid ja mitte ära callida sete jms. ehk siis arendada oma kaardilugemise oskust. Siiani ikka ei suuda oma monstrumeid eriti maha panna setide vastu :( Samuti tuleks iga käsi teha võimalikult kasumlikuks mitte kergekäeliselt re-raise all-ini panna, mille tagajärjel ka suurim donk võib foldida.\nKindlasti plaanin ka oktoobris osaleda kõikvõimalikel Triobeti turniiridel ning võtta neid maksimaalse keskendumisega, mis muidugi alati ei garanteeri edu, kuid tõenäolisemaks see selle teeks. Võimalik, et osalen ka EMV-l unibetis kuid kindel see pole. Kindlasti tahan käia mõned korrad Parkis peale Triobet Live`i üritust. Vaja oleks lugeda edasi ka raamatuid, kuid töö kõrvalt ma seda teha eriti ei taha, sest poole teraga tegevust ma ei suuda teha.\nPäevatööl kavatsen olla veel kindlasti oktoobris ja novembriski ilmselt, kuid ilmselt võtan peale novembrit mõneks ajaks palgata puhkuse ning hoidkem siis pöialt, et see "puhkus" jääkski ja tagasi päevatööle pole vaja enam minna.\nArvestades kasvõi seda, et see kuu ei olnud ühtegi imesuurt hitimist ning sellegi poolest oli kuukasum päris normaalne võib arvata, et kui päevatöö ei kurnaks keha ega vaimu oleksid ka tulemused oluliselt paremad. Seega on alust arvata, et suudaksin pokkeriga vähemalt leiva ära teenida ning kui suudaks ka BR-i kasvatada ning liikuda pisut limiitidest ülespoole ja jätkata sama edukalt siis on kõik võimalik.\nPostitaja: Keiss kell 20:10 1 kommentaar:


Ladinakeelne nimi: Mamoclam\nToimeaine: Lipiidide Complex "merekarp"\nTootja: Fitolon-Science (Venemaa)\nKasutusjuhend Mamoklama (meetod ja doosi)\nKoosseisu vahendite kompleks "merekarp", mis sisaldab lipiidid ja jood .\nTäiendav komponendid Mikrokristalne tselluloos, rafineeritud suhkur, madala molekulmassiga PVP Medical, kaltsiumstearaat, titaandioksiidpigmenti A-klassi vase derivaadid klorofülli, suhkur, piim, kartulitärklis, magneesiumkarbonaat, metüültselluloosi, Tween 80.\nRavim on saadaval tablettidena, kaetud:\nkohta 20/30 tk. pank tume klaas sisalduvad karbis;\nkohta 10/20 tk. mullpakendis sisaldas karpi (2 või 4 tk. ühes);\n40 tk. Bank polümeeris sisalduvad karbil.\nNarkootikumide rinna- haigused.\nTegevuse näitaja tõttu komponentide koostis. Ravim aitab fibrotsüstilised rinnaga . See aitab vähendada sümptomeid mastalgiat Parandab leviku piimanäärme epiteeli regressiooni tsüstid .\nRavim on ette kuuluvana kombinatsioonravi või monoteraapiana mastiiti .\npatoloogiliselt suurenenud kilpnäärme talitlust;\nSeas kõrvaltoimeid ravimi antakse allergia (tavaliselt sügelus ), Nahalööve, kõhupuhitus , Naha punetus, kõrvetised . kõhulahtisus .\nJuhised Mamoklam teatas, et ravim on mõeldud suukaudseks kasutamiseks. Kõige parem on võtta seda enne sööki. Täpne annus ja ravi kestus on määratud ekspert seisukorras haigete ravi sallivuse ja samaaegne ravi.\nTüüpiliselt ettenähtud 1-2 tabletti vastuvõtuks 2-3 korda päevas. Soovitatavalt regulaarselt. Rohkem kui 6 tabletti päevas ei ole soovitatav võtta. Enamik kursusi on 1-3 kuud. Vajadusel korratakse 2-9 nädalat.\nKasutusjuhend Mamoklama näitab, et ravi on vaja läbi viia range meditsiinilise järelevalve all.\nNarkootikumide üleannustamise juhtudel ei ole fikseeritud. Kui kasutad seda suurtes annustes võib suurendada kõrvaltoimete suhtes. Sümptomaatiline ravi.\nÄrge võtke koos joodi sisaldavate ravimite, nagu narkootikumide ja nii sisaldab joodi suurenenud kogustes.\nRavim tuleb hoida lastele kättesaamatus kohas temperatuuril 15-25 ° C.\nApteegid võivad pakkuda järgmised analoogia Mamoklama:\nIndool Forte Evalar;\nMis on parem - või Mamoklam Mastodinon?\nJa Mammoklam Mastodinon on homöopaatiline kompleksid. Nende tegevus igal juhul võib olla väga individuaalne. Neile, kes on huvitatud sellest, mida narkootikumide osta, või Mamoklam Mastodinon , Onkoloogide tavaliselt soovitavad Mamoklam. Nad väidavad, et see tähendab, et enamikel juhtudel tõhusamalt.\nKoos mastiiti arstid sageli ette seda, see homöopaatiline Keerulise. Arvamused Mamoklame enamasti positiivne. Sageli aru, et see on näitaja aitas vabaneda mastiiti või pikka aega unustada tema sümptomeid.\nArvamused mammalogy selle näitaja näitavad, et see on sageli ette, kui naised keelduvad hormonaalseid ravimeid. See on taimne, nii et kahju organismile, ta ei tööta, ei mõjuta verevarustus ja ei põhjusta kaalutõusu. Arvustused Mamoklame foorumid teile kohut, et kõrvaltoimeid selle kasutamine on väga haruldased.\nSõnumid, et ravi selle näitaja ei tööta, on haruldased. Enamik arvamusi, kes on kasutanud seda ravimit kinnitas selle tõhusust. Kuid selleks, et teha oma Mamoklam rangelt keelatud. Selle kasutamine on lubatud üksnes retsepti alusel.\nHind Mamoklama kust osta\nMamoklama hind võib erineda olenevalt kujul. Näiteks osta tablett kontuuri rakkude pakitud pappkarpi, võib olla umbes 520 rubla. Ja hind Mamoklama polümeeri pank - keskmiselt 550 rubla, kuid mõningatel apteekide ja see võib ulatuda 690 rubla.


Talumaja katuse vahetus - Hange.ee\nVõitjaks osutus kasutaja ID 44785\nAlgus oli paljutõotav, kuigi juba lammutuse järgus pidi tegema väiksemaid märkuseid, aga peale esimest vaheraha maksmist läks lappama. Tööl käimine 1-2 tundi päevas. Objekti juht kohal ei viibi ja töömehed teevad asju oma suva järgi (ilmselgelt pole enne katustega tegeletud, sest elementaarsetest ehitusvõtetest ja normidest aimu ei ole. Lihtsate asjade üle käib pidev vaidlus). Enda järgi koristamine jäetakse pererahvale ning seda ei hinnata. Järgmised päevad risustatakse sama moodi edasi. Puidujääke terve maja ümbrus täis. Algne kokkulepe oli, et jäägid korjatakse kokku ja ladustatakse etteantud kohta. Mahakukkunud kruvid ja naelad jäetakse vedelema, olgugi, et nähakse, et ões jooksevad ringi lapsed. Materjali tellimisel on arvestatud valesti. Plekk telliti enne, kui uus sarikas peal (pleki paan 80cm lühem. Peab panema lisaribad, mille tellimine võttis ka lisaks 2 nädalat aega + tarne). Hiljem süüdistatakse tööde tellijat, et on valesti mõõdetud. Kokkulepitud läbiviigud on puudu. Töö kvaliteet lonkab mõlemat jalga: penni otsad saetud üle sarika ja narmendavalt nii, et lõhub kilet. Sarikad ja otsaseina karkass omavahel kokku ei jookse. Katus on rombis ja rihtimatta. Maast vaadates on keskkoht sügavalt lohkus (vastuseks küsimusele öeldakse, et mingit sentimeetrit me küll taga ajama ei hakka). Tekib küsimus, et miks on rihtimislpaatide mõõdud 1mm kuni 6mm. Plekk kriibitud ja mölkis. Soojustuse paigaldus ebaühtlane - valgus paistab sarikate vahelt läbi ja vill on osaliselt lõhutud ning kuidagimoodi paika topitud. Tööde etapid jäetakse poolikuks olgugi, et saaks ära lõpetada (takistab järgnevate tööde alustamist, mis omakorda sunnib teiste tööde teostaja aega ümber planeerima). Kui näpuga ei näita, siis viga ei näe. Kriitikat ei taluta. Lõpptööd jäidki pooleli. Olin sunnitud oma jõududega teostama parandused/ümbertegemised ning viimased tööd. Pakkumise järgus jäetakse endast väga hea ja proffesionaalne mulje. Lisaküsimused ja muu oli lootustandev. Kahjuks osutus reaalne kogemus väga halvaks.\nTalumaja katuse vahetus\nTööde lõpp: L, 01. august, 20 (Soovituslik)\nTalumaja katus on vaja tervenisti välja vahetada. Samuti on vaja ilmselt vahetada ka ülemine palgi ring. Uus katus tuleb soojustatud, et saaks pööningule vajadusel toad ehitada. Variant on teha kas plekist või kivist kattega. Maja välisseinte mõõdud on 22 * 8 m. Pakkumise võib teha materjaliga ja ilma. Materjal läheb kõik uus (palgiringi saab ehk oma metsast, aga sarikad tulevad nelikandist).\nHanke korraldaja: eraisik ID46548\nPakkumisi kokku: 14 Keskmine: 13 515 €\nID52293 50,0 € Ei sisalda Ei sisalda Ei soovi 19.11.2019 2 sõnumit\nID52450 17 400,0 € Ei sisalda Ei sisalda 50% 20.11.2019 2 sõnumit\nEttevõtte lühiinfo (vaata täisprofiili ID52450 ) :\nMaksuvõlg: 231,01 € (seisuga 12.08.2020)\nID48540 3.0 13 728,0 € Ei sisalda Ei sisalda 40% 21.11.2019 0 sõnumit\nEttevõtte lühiinfo (vaata täisprofiili ID48540 ) :\nHinnapakkumine teie poolt soovitud katusetöödele. Hinnanguline maht 264m2 ruutmeetrihinnaga 52€. Hinnas sisaldub vana katuse lammutustööd, (eeldusel et katusekatteks on ainult eterniit. Kui selle all vana laastu või sindlikatus siis selle lammutus kokkuleppehinnaga.) Kogu ehitusprahi utiliseerimine, maja ülemise palgiringi vahetus, uued sarikad 45*195 ,hingav aluskate, roovitus , katuseplekk (profiil teie valikul ,kas trapets, kiviprofiil või klassik)\nOtsalauad ning harja ja otsaplekid. Ei sisalda tuulekastide ehitust ega sarikavahede soojustamist. Samuti mitte vihmaveerenne.\nMõeldes kivikatusele tuleks enne põhjalikult kontrollida maja välisseinu. Kivikatuse kaal ruutmeetrile ligi 60kg seega teie katuse kaaluks tuleks umbes 16tonni. See nõuab sirget ja tugevat müüritist. Märkasin pildilt et teil rehealuse pool otsas midagi toestatud .\nVõimalik tutvuda analoogse tööga Linnaaluste külas Raplamaal.\nID39222 4.9 13 600,0 € Ei sisalda Ei sisalda Ei soovi 21.11.2019 0 sõnumit\nID52675 1.7 12 600,0 € Ei sisalda Ei sisalda 35% 25.11.2019 1 sõnum\nMaksuvõlg: 3 267,88 € (seisuga 12.08.2020)\nPakkumine muudetud: 25.11.2019 Vaata ajalugu\n22.11.2019 12 800,0 € Lisandub hinnale 35%\nTöö kiire ja korralik, kogemustega mehed, hind hankes väljatoodud töödele, ettemaks materjalidele.\nID46975 4.7 21 730,0 € Ei sisalda Ei sisalda 35% 24.11.2019 2 sõnumit\nTere. Tuleme kohale, vana katuse teeme uueks. Metsast peaksid tooma siis metsakuiva uueks vööks. Rihtimine võtab oma aja muu töö on juba lõbusam.Töid teostame ca üks kalendrikuu. Ehk siis vana maha, vöö parandused, uued sarikad, katusekile, tuulutusliist, roovitus, uus katusekate, harjaplekid, ääreplekid, korstnaplekid , kõik mis vajalik, et saavutada korrektne lõpptulemus.\nID44785 4.2 12 500,0 € +/- 15% Ei sisalda Ei sisalda 30% 26.11.2019 8 sõnumit\nEttevõtte lühiinfo (vaata täisprofiili ID44785 ) :\nTehtud tööde pildid: 87\nPakkumine moeldud koos materjalidega uue katuse ehitamiseks .\nMaterjalidele ettemaks mille maksate ise arve alusel materjalide tarnijatele .\nTasumine 2 osa kaupa kokkuleppel vastava tööetapi labimisel.\nsarikad 50x150 soojustus kivivill 100mm + 50 hingav aluskate klassikprofiil plekk.\nlammutusest tekkind prügi me ei utiliseeri. ladustame objekti korvale.\ntäpsemad Küsimused ning vastused objektiga tuttvuses.\nID47563 13 500,0 € +/- 1% Ei sisalda Ei sisalda Ei soovi 29.11.2019 5 sõnumit\nvanakatuse lammutus,ülemise palgi vahetus,otsa seinte karkassi ehitamine,sarikate paigaldus,hingavaluskate,distantsliist,roov,katuse kivi või pleki paigaldus,verenn, harja- ning otsaplekid. Kahekihiline villapaigaldus sarikate vahele.\nID7588 4.4 14 000,0 € +/- 5% Ei sisalda Ei sisalda Ei soovi 29.11.2019 0 sõnumit\nEttevõtte lühiinfo (vaata täisprofiili ID7588 ) :\nAsukoht: ******* ********* *****\n(hind sisaldab uue katuse ehitust ja soojustust) Lisandub mädapalgi vahetus70 eurot jm.ja ehitus materialid kogu ehitusele\nID36890 4.8 10 500,0 € Hinna sees Hinna sees Ei soovi 05.12.2019 0 sõnumit\nTere see on tööraha\nID49718 4.7 14 300,0 € +/- 10% Ei sisalda Ei sisalda 30% 05.12.2019 0 sõnumit\nMaksuvõlg: 387,71 € (seisuga 12.08.2020)\nVana katuse demonteerimine, jäätmete utiliseerimine, materjali transport ning ülalöeldud tööde loetelu. See hind on arvestatud, et katuse katteks on plekk.\nID53134 1.0 13 000,0 € +/- 20% Hinna sees Hinna sees 30% 05.12.2019 0 sõnumit\nPakkumine muudetud: 05.12.2019 Vaata ajalugu\nID48968 Pakkumiste ajalugu\n05.12.2019 13 000,0 € Hinna sees 30%\nID52567 5.0 17 300,0 € Hinna sees Hinna sees 30% 09.12.2019 0 sõnumit\nEttevõtte lühiinfo (vaata täisprofiili ID52567 ) :\nAsukoht: ************* *** **** ********** ********\nMaksuvõlg: 298,10 € (seisuga 12.08.2020)\nTöid teostame ainult lepingu alusel. Töödega saame kõige varem alustada jaanuari lõpp. Kuna hetkel on pooleli samasugune talumaja, siis enne tuleb see ära lõpetada.\nID49185 15 000,0 € +/- 10% Hinna sees Hinna sees 50% 10.12.2019 0 sõnumit\nTere. Töö ja materjal kõik meie poolt. Parim tulemus , garantii. Lgp.\nKüsimus: ID44785 19.11.2019 16:28\nkas eemaldatavate palkideasemele seinakarkassi tegemine oleks mõeldav ? vaatage profiilis pilti .\nKorraldaja vastus: 20.11.2019 08:09\nVahetada tuleb ilmselt ainult ülemine palgi ring, kuna tundub osaliselt mäda. Selle võib asendada ka prussiga. Allapoole liikudes on palgid juba siseruumides näha. Kõik mis silma eest peitu jääb (voodri alla, katuse sisse) ei pea olema palk.\nKüsimus: ID47563 21.11.2019 09:28\nKas vihmaveesüsteemid ka tulevad?\nKorraldaja vastus: 21.11.2019 09:41\ntulevad, aga ainult esiküljele\nKüsimus: ID47563 21.11.2019 09:51\nKas soojustust soovite kohe või hiljem paigaldada? Kui kohe,siis mis soojustust soovite(vill või pur vaht) ?\nKorraldaja vastus: 21.11.2019 09:57\nKuna plaanin teha teisele korrusele toad, siis soojustuse võiks panna kohe. Materjali osas ei ole eelistust. Peaasi, et soe oleks. Plaanin jätta katuslae.\nVeneaja eramaja garaazi värskendamine Vaidas.\nKeskmine: 2 650 €


Pauli päevik: Liiga palju, liiga vähe — Sirp\nPauli päevik: Liiga palju, liiga vähe\nTeatriaastale pühendatud ja selles vaimus tehtu kajastamiseks loodud Interneti-leheküljel on küsimus: mitu korda te eelmisel aastal teatris käisite? Seal on vastusevariandid ja üks vastus on “liiga palju kordi”. Selle küll üsna mõttetu ajaviiteküsimuse tulemus näitas mõni päev tagasi seda, et 15% vastanutest on kindlad, et nad on käinud teatris liiga palju. Tuttav tunne, aga mida see tähendab, et oled liiga palju teatris käinud. Kas tunned sellest seda, et oled liiga palju aega raisanud teatrile, sest aega on lõppkokkuvõttes ikka hirmuäratavalt vähe. Või see teatris veedetud aeg pole olnud just kõige rentaablim ajaviitmine ja tunned, et sinu aega on raisatud ja kuritarvitatudki?! Liiga nagu liiga tegema. Õõnes lugu on aga siis, kui selle 15% moodustavad suuremas jaos teatritöötajad või lausa näitlejad-lavastajad. Jah, tõesti, armas näitleja, vaata peeglisse ja vasta endale ausalt – kas käin liiga palju teatris või käin liiga vähe? Ükskõik, millisest uksest sisened ja mis on su teatrissemineku eesmärgiks. Vaikimisi on ju selge, et tahad teatritööd teha, ja on ka ju selge, et palju aega teatris tähendab ka rohkem raha. aga kui teenimine poleks küsimus ega põhjus, kas siis käiksid nii palju teatris? Ja kas meil on üldse riigis nii palju peegleid, et jagada neid kõikidele töötavatele näitlejatele, ja miks mitte ka mittetöötavatele näitlejatele (kui see just nüüd väga musta huumorina ei tundu)?\nJuba õpingute ajal märkasin, siis küll suure ehmatusega, et vahel tulevad ette perioodid, kui ei taha teatrisse minna. See ei ole nüüd (vist?) seotud teatri kunstilise kvaliteedi küsimusega, vaid asi on proosaline ja lihtne – lihtsalt ei taha minna teatrisse. Olen teadlik ka teiste kaaskannatajate sellistest perioodidest ning olen märganud, et mõningaste mööndustega toimuvad sellised teatrivabad perioodid kevaditi. Kas ajutise teatrileiguse põhjustabki kevad oma plusside ja miinustega või sügistalvine liigne teatrivaatamine või lihtsalt on see normaalne enesehoidmise ja -laadimise programm? Või väsimus ja tüdimus? Kunagi aastaid tagasi, kui oli üleval teema, et teatrikülastus pole just kõige massilisem, fantaseerisime kaaslastega, et mis juhtuks siis, kui ühel päeval kõik teatrid lukku pandaks ja teatritegevus üleüldse ära keelataks. Kas tabaks selline teade meid, teatrirahvast, raputava šokina või oleks šokk hoopis see, kui sellisest käigust väljagi ei tehtaks? Kas midagi muudaks, kui igale lavastajale on antud teha ainult kindel arv lavastusi, et takistada liiglavastamist? Ja igale vaatajale on antud kindel arv kordi teatris käimiseks. Kui hästi või halvasti elaks siis teatrikriitik!? Kas enne teatrivaba perioodi tulekut oled vaadanud liiga palju või on vaadata liiga palju ja sa oled hoopis näinud liiga vähe?\nÜldse, mis asi on see liigne teatrivaatamine? Liigne, et on juba liiga palju või liigne, et seda pole vaja… Üldjuhul on igasugune “liig”-tegevus taunitud ja kahjulikki. Kas liigset teatrikülastust, -tegemist ja -vaatamist võime mõõta sama puuga nagu liigmagamist või liigsöömist? Arvan, et mitte. Et kas siis üldse on võimalik, et keegi käib teatris või vaatab teatrit liiga palju? Liigsöömise tagajärjel või ajal ei kao söömise vajadus kuhugile, isegi mitte väheseks ajaks. Kõik see võib lihtsalt halvasti lõppeda. Teatriküllasuse puhul ei juhtu midagi. Lihtsalt sa ei lähe enam teatrisse, kui sa just sunnitud ei ole, kui sa just kohustust ei tunne. Liiga palju küsimusi sai, liigne jutt, liiga palju on liikmeid.


OTSE: Avalikult arutelul tuleb juttu muusikaõpetusest - news\nEesti Muusikanõukogu arutab avalikult üldhariduskooli muusikaõpetuse ja muusikaõpetajate ettevalmistamise teemal. Sündmus algab kell 14!\nOTSE: Avalikult arutelul tuleb juttu muusikaõpetusest üldhariduskoolides\nArutelul käsitletakse üldhariduse muusikaõpetust nii koolitaja, õpetaja, õpilase, lapsevanema kui ka muusiku vaatenurgast. Ettekannetes käitatakse teemasid nagu üldhariduskooli muusikaõpetajakoolituse prioriteedid ja kuidas need väljenduvad õppekavas ja õppetöö korralduses; kuidas tagada koorikultuur püsimajäämine; muusikaõpetus õpetaja kätes; muusikaõpetuse ja muusika huvihariduse omavaheline läbisaamine jpm.\n14.00-14.05 Eesti Muusikanõukogu presidendi Ivari Ilja avasõna ja tervitus\n14.05-14.10 Gustav Adolfi Gümnaasiumi õpilaste Muusikaline tervitus\n14.10-14.20 "Vaatame, kas klaver aula nurgas on hääles." Muusikaõpetusest Eesti koolides koolijuhi pilgu läbi\n14.20 -14.30 Muusikaõpetus õpetaja kätes\nKadi Kaja, Saue Gümnaasiumi muusikaõpetaja\n14.30-14.40 Kuidas tagada koorikultuuri püsimajäämine?\nHeli Jürgenson, EKL juhatuse esimees, XII noorte laulupeo "Mina jään" peadirigent\n14.40-14.50 Muusikaõpetuse ja muusika huvihariduse omavaheline läbisaamine\nRasmus Puur, helilooja, dirigent, XII noorte laulupeo "Mina jään" ideekavandi üks autoritest ja peadirigendi assistent\n14.50 -14.55 TÜ VKA üldhariduskooli muusikaõpetajakoolituse prioriteedid ja kuidas need väljenduvad õppekavas ja õppetöö korralduses\nMarko Mägi, TÜ VKA Muusikaosakonna juhataja\n14.55-15.05 EMTA üldhariduskooli muusikaõpetajakoolituse prioriteedid ja kuidas need väljenduvad õppekavas ja õppetöö korralduses\nKristi Kiilu, EMTA Muusikapedagoogika instituudi juhataja\n15.05 -15.10 Lapsevanema ootused muusikaõpetusest koolis\nLuisa Rõivas, lapsevanem\n15.10- 15.20 Muusikaõpetusest õpilase vaatenurgast\nKatriin Eikin Sein ja Matthias Merelaine, Jakob Westholmi Gümnaasium\n12.b ja 10.b klassi õpilased\n15.20-15.30 Muusika õpetamise ja muusiku õpetamise teemadel\nTõnu Kaljuste, dirigent, EMN juhatuse liige\n15.30- 16.55 Millist muusikaõpetust ja õpetajat me üldhariduskooli soovime.\nModeraator Toomas Siitan, muusikateadlane, EMN juhatuse liige\n16.55-17.00 Moderaatori kokkuvõte ja lõpetamine


0101 Ingli number - tähendus ja sümboolika - 1000-9999\nArvatakse, et neil hetkedel tulevad meie inglid, sest nad tahavad meid aidata ja julgustada meid raskest olukorrast välja tulema.\nTegelikult üritavad nad meiega suhelda, nii et nad kasutavad meie tähelepanu äratamiseks erinevaid märke. Üks levinumaid viise meie kaitseinglitega rääkimiseks on numbrite taga.\nOn teada, et meie inglid saadavad meile erinevaid numbreid, millel võib olla palju sümboolset tähendust. Oluline on teada teatud numbri tähendust, kui soovite teada saada, mida see number tähendab.\nSelles artiklis räägime inglinumbrist 0101 ja selle sümboolikast.\nMe ütleme teile, mida see inglinumber tähendab, mis juhtub, kui näete seda numbrit väga sageli. Kui usute arvude salajastesse tähendustesse ja kui arvate, et universum hoolitseb teie eest, siis peaksite seda artiklit lugema.\nNumber 0101 - mida see tähendab?\nNagu näete, algab see arv nullist, mis võib olla tõe, armastuse, puhtuse ja ka lõpmatuse sümbol. Teiselt poolt on meil number 1, mis on tavaliselt uute alguste ja varsti saabuvate muutuste sümbol.\nSamuti on number 1 seotud tugeva isiksuse, sihikindluse ja intellektuaalse tugevusega.\nIngli numbri 0101 kõige olulisemad tähendused on seotud vabaduse ja iseseisvusega. Arvatakse, et inimesed, kes juhinduvad numbrist 0101, armastavad olla juhid. Need inimesed suudavad tuua olulisi muudatusi mitte ainult oma elus, vaid ka kogu ühiskonnas. Numbri 0101 olulised omadused on ka loov energia ja kujutlusvõime.\nPole kahtlust, et inimesel, kes juhindub numbrist 0101, on väga vedanud, nii et see inimene võib elus suurt edu saavutada. Nüüd näete midagi enamat numbri 0101 salajasest tähendusest ja sümboolikast.\nTeine oluline omadus inimestele, kes juhinduvad numbrist 0101, on see, et nad saavad oma meeleolu kergesti muuta. Ühel hetkel võivad need inimesed olla armsad ja õrnad, kuid teisel hetkel võivad nad ebaviisakaks muutuda. Mõnikord võivad nad olla ükskõiksed ka paljude ümbritsevate olukordade ja probleemide suhtes.\nIngelel, kelle number on 0101, on tugev sõprus, mis võib kesta igavesti. Kuigi inimesed, kelle inglinumber on 0101, on väga iseseisvad ja neile meeldib palju asju ise teha, peaksite teadma, et nad on ka väga emotsionaalsed. Allpool näete ingli numbri 0101 ja armastuse seost.\nArmastus ja Ingel Number 0101\nArmastuse osas on ingli numbriga 0101 inimesed tavaliselt jahimehed ja nad armastavad oma partnereid võrgutada. Enesekindlus on nende isikute teine nimi, nii et neil pole potentsiaalsete partneritega suhtlemisel probleeme.\nPole kahtlust, et numbriga 0101 inimesed on oma suhetes väga kirglikud. Oleme juba öelnud, et need isikud on sündinud juhid, mis tähendab, et nad armastavad olla ka suhetes juhid. Mõnikord võib juhtuda, et inimesed numbriga 0101 on liiga omastavad.\nSamuti arvatakse, et inglinumber 0101 on tihedalt seotud instinktidega, mis tähendab, et need inimesed võivad mõnikord tegutseda emotsioonideta. Nende näitlemine võib olla isekas, kuid mõnikord võib see olla ka agressiivne.\nKuid pole kahtlust, et inimesed, kellel on number 0101, võivad olla ka väga hoolivad ja tundlikud. Kui märkate, et number 0101 jälgib teid, tähendab see, et usute tõelisesse armastusse. Võimalik, et otsite oma ideaalset kaaslast ja kui leiate ta, ei anna te kunagi alla. Inimesed, kellel on 0101 inglinumber, ei armasta, kui neile keeldutakse.\nNumeroloogilised faktid numbri 0101 kohta\nArvatakse, et korduvad inglinumbrid mit 0 ja 1 ütlevad meile, et me saame oma inglitelt juhiseid. Kui arvate, et teie inglid saadavad teile numbri 0101, on see märk sellest, et teie inglid juhatavad teid läbi teie ideede ja mõtete. See tähendab, et peaksite kuulama oma sisemist häält ja intuitsiooni. Teie inglid näitavad teile parimat teed, mida peaksite oma elus käima.\nOluline on teada, et number 0 võimendab sel juhul arvu 101 energiat. On teada, et ingel number 101 on intuitsiooni, sisemise jõu ja teie enda mõtete sümbol.\nNäete, et inglinumbrit 0101 peetakse väga võimsaks. Seda numbrit nähes peaksite rohkem tähelepanu pöörama numbrite 0 ja 1 tähendusele, nii et see aitab teil paremini mõista oma inglinumbri tähendust.\nNumbriga 0101 on seotud ka matemaatilisi fakte, kuid me ei räägi neist selles artiklis. Me ütleme teile kohe, mida teha, kui märkate kuskil enda ümber numbrit 0101. Kui see number jälgib teid kogu aeg, pole kahtlust, et see peidab teie inglite eest väga olulist sõnumit, nii et on aeg see avastada.\nNähes inglinumbrit 0101\nKui olete märganud, et number 0101 ilmub teie kõrval väga sageli, võite mõelda, kuidas peaksite tegutsema ja mida peaksite tegema. Kõigepealt peate teadma, et teie inglid võivad saata teile olulise sõnumi, mis on peidetud numbrile 0101. Kui teil on elus keeruline periood läbi, on teie inglid teie palveid kuulnud ja nad tahavad teid aidata.\nNumber 0101 ütleb teile, et ühendage end lapsega, kes elab sügavalt teie sees. See tähendab, et peate tundma selles lapses valitsevat puhtust, sest see aitab teil ületada kõik takistused ja edasi liikuda. A\nKa teie inglid käskivad teil teha midagi, mis teeb teid õnnelikuks.\nOn väga oluline teada, et teie südames on armastus ja teie inglid tahavad julgustada teid seda armastust maailmale üles näitama. Samuti on väga oluline selle armastuse eest võidelda. Te ei tohiks kunagi alla anda, kuigi olukord võib olla liiga keeruline.\nKui teie inglid saadavad teile numbri 0101, tähendab see, et nad tahavad aidata teil teadvustada saladusi, mis teie ümber on. Teil on võimalus neid uurida ja teada saada palju uut mitte ainult ümbritseva maailma, vaid ka teie enda kohta.\nMuidugi mainime ka seda, et inglid saadavad teile numbri 0101, et öelda, et kui te mõnikord ebaõnnestute, ei tähenda see, et olete kaotaja. Peaksite teadma, et hilisemas tulevikus suure edu saavutamiseks peab mõnikord juhtuma ebaõnnestumine. Pärast iga ebaõnnestumist saate oma inglitelt abi ja tuge ning näete, et te pole siin maailmas üksi.\nTeie inglid aitavad teil püsti tõusta ja asju positiivsemalt näha. Te ei tohiks kunagi unustada, et teie inglid armastavad teid, nii et nad üritavad teile saata olulisi sõnumeid numbri 0101 abil.\nLoodetavasti olete sellest artiklist leidnud olulisi fakte ingli numbri 0101 kohta. Olete näinud, et see number on väga võimas, seega oleme kindlad, et pöörate järgmisel korral rohkem tähelepanu, kui seda näete.\nPeaksite meeles pidama, et teie kaitseinglid tahavad teid aidata, kuid nad ei saa teiega otse rääkida. Sellepärast saadavad nad teile numbri 0101, seega peaksite selle sümboolsele tähendusele rohkem tähelepanu pöörama.


Ametiühingute 1. mai pidu toimub Tallinnas « Infonurk | Eesti Teenindus-ja Kaubandustöötajate Ametiühing\nAmetiühingute 1. mai pidu toimub Tallinnas\nSel pühapäeval tähistavad ametiühingud rahvusvahelist töötajate solidaarsuspäeva miitingu, rongkäigu ja vabaõhupeoga Tallinnas.\nÜritus algab kell 11.30 Toompuiesteel asuva ametiühingute mälestusmärgi juures toimuva kõnekoosolekuga, mille lõpus liiguvad osalejad rongkäiguga peopaika, Tornide väljakule.\nTornide väljakul toimub vabas õhus pidu, kus meelt lahutavad TV3 seriaalist "Eestlane ja venelane" tuntud Eduard Toman ja Henrik Normann. Üritus on kõikidele osalejatele tasuta ning tegevust jätkub kogu perele.\nAmetiühingute Keskliidu esimehe Harri Taliga sõnul ootavad sel aastal tööinimesi ees suured väljakutsed. "Majandusnäitajad annavad alust küsida palgatõusu ja nõuda ka muude töötingimuste järkjärgulist paranemist. See aga ei juhtu iseenesest, vaid eeldab töötajatelt enda suuremat väärtustamist, julgust küsida ning enda õiguste eest seista," tõdes Taliga.\n"Ning nagu 1. mai rahvusvaheline nimetus - töötajate solidaarsuse päev - mõista annab, on tööelu parema kvaliteedi nimel kõige tõhusam tegutseda ühiselt," sõnastas Taliga ametiühingute tegevuspõhimõtte.


Kreenholm otsib Londonisse müügimeest\nVirkebau möönab, et Eestis saatsid töösoovi avaldusi paljud need inimesed, kes saadavad oma avalduse kõikidesse ettevõtetesse, kus tööjõudu otsitakse. Paraku on nende hulgas on vähe neid, kes üldse sobida võiksid. «Londonis oli valik asjalikum,» ütleb Virkebau.\nSellegipoolest pole õiget leitud ning see on ainus põhjus, miks Kreenholmil pole Londonis oma esindust.\nKreenholmi müügimees peab Virkebau nägemuse kohaselt olema selleks sündinud. Tal peab olema müügimehele ainuomane karisma ning oskus juhtida organisatsiooni.\n«Olulisim omadus on muidugi see, et meie müügimees peab inglaste seas olema igas mõttes oma inimene ja neile n-ö peale minema. Mingil juhul ei tohi tema tegemistes olla idaeurooplase maiku juures,» sõnab Virkebau.\nSee oleks lääne turul töötava müügimehe juures kõige halvem omadus, mis juba iseenesest kohustab partnereid hinnaalandusele mõtlema. «On lausa hämmastav, kui erinevalt suhtutakse läänes kohalikesse ja Ida-Euroopa päritolu ärimeestesse,» tunnistab Virkebau.\nVõiks ju arvata, et sellist müügimeest on Eestist peaaegu võimatu leida, aga Virkebau lükkab selle arvamuse veenvalt ümber.\nSaksamaal esindab Kreenholmi Keilast pärit mees ja Virkebau kasutab tema iseloomustamisel ülivõrdeid. «Kui muidu räägitakse maailma tabanud üldisest majanduskriisist ja müüginäitajate vähenemisest, siis meie Saksamaa müügiesindus suurendas sellel aastal müüki 20% ja me plaanime seal korralikku müüginäitajate kasvu,» märgib Virkebau.\nKreenholmi müügimees elab korralikus korteris, tal on korralik auto ja ta ei pea poes peenraha lugema. Tema töö on hästi tasustatud.\n«Nagu meie rootslastest omanikud ütlevad, peab müügimees olema happy,» räägib Virkebau.\nVõidakse ju öelda, et sellise müügimehe ülalpidamine on kallis. «Ma arvan, et tasu on väike, kui tänu müügiesindaja tööle paraneb ettevõtte müük näiteks paarisaja protsendi võrra,» sõnab Virkebau.\n5300 töötajaga Kreenholmi Grupi selle aasta kümne kuu müügikäive oli 1,04 miljardit krooni, eksport moodustas sellest 836 miljonit krooni.


400 g Rabarberid\nKeskmine hinne: 3.2 Allikas: Rabarberitoidud salatitest magusani Autor: Pille Enden\n15 minutit + 35–40 minutit ahjus\n1. Vahusta munad suhkruga. Sega hulka vanillsuhkur ja jahu.\n2. Koori rabarberid ja lõika väikesteks kuubikuteks.\n3. Määri 22 cm lahtikäiv vorm võiga. Tõsta pool tainast vormi põhja, jaota peale rabarberid ja kata ülejäänud tainaga.\n4. Küpseta 200-kraadises ahjus 35–40 minutit. Proovi küpsust tikuga. Raputa üle tuhksuhkruga.\nBerit Tikenberg 16.juuni 2015 10:46\nVäga hea on see kook !!!


Rakvere lihakombinaadi emafirma üllatas aastate parima kasumiga - Põllumajandusuudised\nAutor: Ken Rohelaan • 5. november 2020\nSoome börsifirma HKScani kontserni kuulub ka Eestis tegutsev Rakvere lihakombinaat.\n7,7 miljoni euro suurune tegevuskasum ületas OP panga prognoositud 7,2 miljonit eurot, vahendab Kauppalehti. Samas jäi HKScani müügitulu ootustele alla – analüütikud ootasid 453 miljoni eurost tulu, kuid ettevõtte sai tulemuseks 438 miljonit eurot. Börsifirma müügitulu oli mullu samal ajal veidi üle 439 miljoni euro.\nTegevjuht: Rootsi ja Taani paistsid silma\nHKScani tegevjuht Tero Hemmilä ütles börsiteates, et kõik äriüksused suutsid kolmandas kvartalis parandada võrreldavat tegevuskasumit, "kuigi pandeemia nii otsesed kui ka kaudsed mõjud nõrgestasid meie EBIT-d nõudluse ja turuhindadega".\nHemmilä sõnul paranes kasum kõige rohkem Rootsis ja Taanis. Soomes oli võrreldav periood väikese edasiminekuga.\nHemmilä põhjendas Soome üksuse tagasihoidlikumat arengut müügistruktuuri muutmisega, mida põhjustas koroonapandeemia. Samuti nähti väljakutsena Rauma broileritehast. "Me oleme Raumas näinud arengut, aga tervikuna ei ole me jõudnud eesmärgini," ütles tegevjuht.\nBalti ärid "näitasid tugevat arengut"\nBalti äride kohta ütles börsifirma tegevjuht, et nende ärid "näitasid tugevat arengut". 438 miljoni euro suurusest kontserni müügitulust tuli 44,1 miljonit eurot Baltimaadest (mullu 43,9 miljonit eurot). Kvartaalses arvestuses kasvasid Balti ärid suuremaks kui Taani üksus. Soomest tuli 190 miljonit eurot, Rootsist veidi üle 162 miljoni.\nBalti äride kasuks räägib ka kasumlikkus. Kui Balti äride võrreldav tegevuskahjum moodustas müügitulust 4,2 protsenti, siis Soomes oli sama näitaja 0,7 protsenti, Rootsis 3,6 protsenti ja Taanis 2,3 protsenti.\nHemmilä oli rahul ettevõtte üldise tulemusega rahul, kui võtta arvesse turgudel toimuvat. Tegevjuht tõi eraldi välja koroonapandeemia ja vaatlusperioodi lõpus Saksamaal möllava sigade Aafrika katku. "Meie kasumlikkus on loomulikult ebapiisav ja me jätkame sihipärast tööd, et seda märkimisväärselt parandada," märkis Hemmilä.\nHKScani aktsia kallines Helsingi börsil esimestel tundidel üle 4 protsendi, kuid taandus siis peagi alla poole protsendi suuruse hinnatõusuni. Aasta algusega võrreldes on HKScani aktsia odavnenud üle 30 protsendi ja kaupleb praegu 1,93 euro lähedal.


Anton Klink: juuni 2016\nTeise Brexiti referendumi võimalikkusest\n- Cameron on öelnud, et teist referendumit ei tule, seega nüüd oleks keeruline teist referendumit korraldama hakata. Samas - kuna Cameron lahkub ametist ja võtab kogu vastutuse selle fiasko eest, siis võib teise referendumi mittekorraldamise lubaduse siduda üksnes Cameroni isikuga, seega tema võimaliku järeltulija jaoks see lubadus siduv enam pole.\n- Suur hulk on neid vastuhääletanuid, kes põhimõtteliselt ei adunud, et tegemist pole rahuolematuse ülesnäitamisega valitsusele, vaid siduva otsusega lahkuda euroliidust, samuti polnud neil arusaama, mida see sisuliselt tähendab. Paljud vastuhääletanud hääletasid kindlas teadmises, et poolthääled niikuinii võidavad, seega sooviti üksnes oma protestihäält kuuldavaks teha. Samasuguses poolthääletamise kindla võidu usus jätsid paljud poolt hääletajad üldse hääletamata. Asjaolu, et mõned vastuhääled anti ka vastupropaganda nüüdseks valeks osutunud väidete tõttu, on siin isegi väheoluline.\n- Uue referendumi korraldamiseks koguvad allkirju nii poolt hääletanud, poolt hääletamata jätnud, üksnes valitsuse vastu protestimiseks hääletanud, kes ei arvanud, et nende hääled võidavad või ei saanud aru, mida nende vastuhääl tegelikult tähendab, ning valeks osutunud väidete põhjal vastu hääletanud, kes soovivad oma valikut nüüd muuta. Kogutud allkirjade maht võib osutuda märkimisväärseks.\n- Nigel Farage on poolteist kuud tagasi öelnud, et napi 52-48 poolthäälte võidu korral asuvad nad tulemust kindlasti vaidlustama ning uue referendumi korraldamist nõudma, seega puudub taolise napi tulemuse korral uue referendumi korraldamise vastu olemiseks moraalne õigus ka vastuhääletajate leeril (siinkohal pole isegi oluline, et uut referendumit oleks nõudma hakatud üksnes poolthäälte võidu korral).\n- Ülaltoodust lähtuvalt on olemas kõik eeldused uue referendumi korraldamiseks ning nüüd jääb lõplik valik sõltuma Cameroni järeltulijast. Samas siin näengi ma kõige suuremat komistuskivi, sest esiteks peetakse kõige tõenäolisemaks järeltulijaks Boris Johnsonit ja teiseks pole just eriti tõenäoline, et eurovastane Johnson uue referendumi korraldamise oma südameasjaks võtaks. Kui aga järeltulijaks peaks saama keegi teine, siis "you never know".\nVigade (ka rumalate) parandamine peaks siiski alati võimalik olema. Kuna kõigile peaks olema selgeks saanud, et esiteks tuleb hääletama minna, teiseks ei tohi oma häält juhusliku meeleolu ajel raisata ja kolmandaks ollakse aru saanud, mis küsimuses tegelikult üldse hääletatakse, siis poleks teises voorus vaja isegi mingit 75% osalusmäära või 60% poolt- või vastuhääli. See tulemus, mis teisel korral saadakse, peakski olema see õigeim võimalik ja olgu selleks või 0,1% poolt- või vastuhääle võit, sellega peakski asi lõplikult otsustatud olema. Pärast väikest eelnevat koperdamist : )\nPosted by Anton Klink at 18:36 Kommentaare ei ole:


Buduaar - KAS SAUNA TULEB minna märgade või kuivade juustega?\nOsa meist läheb sauna kuivade juustega ja teine osa teeb juuksed enne leiliruumi minemist niiskeks. Kumb aga õigem ja juustele parem on? Juuksur Marja Liimataineni sõnul on kõige tähtsam oma kiharaid kuumuse eest kaitsta. Selleks sobib näiteks traditsiooniline saunamüts, vahendab Ilta Sanomat.\nJuuksur Marja Liimatainen soovitab minna sauna kuivade juustega, sest juuste märjaks tegemine avab neid kaitsva soomuskihi. "Kui juustele saab osaks suur kuumus, siis selge on see, et kiharatest väljub niiskus. Kui soomuskiht on avatud, siis niiskus läheb juustest paremini välja," selgitas ta.\nKui juustest väljub niiskus, siis muutuvad need kuivaks. Ja kõik teavad, mis juhtub kuivade juustega: need muutuvad hapraks ja kergesti katkevaks.\nLiimatainen märgib, et saunas on õhk juba niigi niiske. Leiliruumi niiskus võib imbuda juustesse ja avada selle soomuskihid täpselt samamoodi nagu seda teeb dušš. Seetõttu on kõige mõstlikum oma juukseid kuumuse eest kaitsta. Selleks sobib imehästi kas traditsiooniline saunamüts või tavaline saunarätik, mis on mässitud ümber juuste.\nKuigi juukseid peab sooja õhu eest kaitsma, siis saun ise normaalses olukorras juukseid kuidagi ei kahjusta. Kui aga kiharaid on palju värvitud, neid on kuumtöödeldud ja juuksed on ka muidu nigelas olukorras, võib soe saun neid veelgi rohkem kahjustada.\n7.00€ Uued mugavad kuldsed sandaalid s.38\n7.00€ Uued kividega gladiaator-kontsakingad s.37-41\n4.00€ Uued lipsudega vabaajajalanõud\n8.00€ Uued valged/hõbedased kingad s.39,41\n5.00€ Uus pitsist ja pärlitega topp\nMOESPIKKER: KUIDAS KOMBINEERIDA õrna tugevaga?


Maroko puhkusereis 2016. - Lehekülg 2 - Matkaauto.com\nMaroko puhkusereis 2016.\t08.05.2016 10:31\t#21\n16. päev. Marrakech – Agadir\nTäna on kauaoodatud Agadiri jõudmise päev. Ainus halb uudis on Argo palavik, see on hommikul üle 39… ehk sai eile kuskil külma…või päikesepiste...\nPakime laagri kokku, jätame naabrite ja registratuuri inimestega hüvasti ja keerame bussi nina lõuna poole. Ees ootab 280 km mitte just kõige huvitavamat kiirteed.\nAgadir võtab meid vastu päikese ja ligi kolmekümne kraadise soojaga. Atlantica Park´is satub isegi mõni vaba koht olema. See kämping on pidevalt praktiliselt täis ja neil, kel kindel plaan just siia jääda, peavad teinekord värava taga või vahekäikudes päeva – paar kohta ootama.\nLäheme esmalt kaema seda nurka, kus eelmisel talvel oldud sai ja ennäe imet, samas kõrval ongi vaba koht olemas. Ja inimesed ümberringi ka tuttavad.\nSuur osa Euroopast pärit talvitujatest veedavad siin 4 – 5 kuud ja ära sõites saavad endale 200€ - se ettemaksu eest järgmiseks aastaks sama koha broneerida.\nKõrval platsil lamamistoolis vedeleb rootsi onu kõht vastu päikest, täpselt samas asendis nagu ta meist aasta eest siia vedelema jäi.\nKäime tiiru pesulast läbi ja laseme bussi puhtaks küürida.\nNüüd võib ennast kohale sättida ja hakata laagrit ülesse panema.\nVõrreldes eelmise aastaga oleme selliseks pikaks peatuseks oluliselt paremini ette valmistunud. Peamised investeeringud puudutavad telki ja välikööki, lisaks on meil seekord suur vaip, tuulevari ja veel palju nipet - näpet, mis olemise mugavamaks teevad.\nKõige selle ülespanek võtab tubli pool päeva, aga lõpuks on valmis.\nSiia jääme nüüd umbes pooleteiseks kuuks elama.\nNaabriteks on meile ühelt poolt tore sakslaste vanapaar, kes paraku räägivad vaid omas keeles, mistõttu saab vaid Eve nendega suheldud. Neil on tige kass, kes silitamise peale sisiseb ja käib meie bussi all pissil.\nTeisel pool rootslased, kellest juba juttu oli. Meesterahvas pole eriti jutukas – eelmisel aastal ei pannud me tähele, et ta üldse suud lahti oleks teinud, tänavu saab paaril korral teretamisega hakkama. Kuulujutul, et rootslased introvertsed ja omaette hoidvad on, tundub tõepõhi all olema. Kuidas sa ikka suhtled, kui suu lahti ei käi. Aga proua selle eest räägib mitme eest.\nMaroko puhkusereis 2016.\t08.05.2016 10:55\t#22\n17. – 53. päev. Agadir.\nKämpingust kaks kilomeetrit eemal, väikeses Aouriri linnakeses on kolmapäeviti turupäev. Plats on suur ja tolmune, aga elu kirev.\nTomatikilo maksab 0,20€, kartul 0,30€, herned 0,50€, maasikad 1,20. 5kg apelsinide eest küsitakse 2€, aga peale visuaalse väljanägemise nad eriti meil müüdavaid liigikaaslasi ei meenuta.\nLoomaliha hind kõigub 5 – 10€ vahemikus, kalahinnad samuti.\nNagu pildilt näha võib, lähevad ka kaamelid lihaks, meil jäi see delikatess küll proovimata, vähemalt teadlikult.\nTööstuskaupade letilt leian endale haruldased sandaletid – seest Gucci, pealt Nike. Teie pole selliseid ilmselt näinudki, aga minul on nüüd olemas!\nPapi tahab nende eest 20€ saada, pidavat originaalid olema. Kuna me ei suuda täpselt selgusele jõuda, et kas tegemist on siis Gucci või Nike originaalloominguga, lepime lõpuks 10€ peale kokku. Selle raha eest aitavad käia küll.\nHommikuti teeme kohe kämpinguvärava taga asuval rannal 4-5 kilomeetrise käimisringi ja käime ujumas.\nSeejärel sõidame liinibussiga Agadiri või vedeleme niisama. Pealelõunal hakkavad ettevalmistused õhtusöögiks, peale mida on mõnus soojas pimeduses mööda kämpingut jalutada ja seejärel bussi ees telgis lugeda.\nJa nii need päevad üksteise järel märkamatult kaovad.\nMaroko puhkusereis 2016.\t08.05.2016 11:04\t#23\nKolmandal nädalal rendime kümneks päevaks auto – lihtsalt vahelduseks.\nRendifirmasid on palju, tellida saab neti teel nagu kodus. Pole need e-teenused millega me maailmas esirinnas pidime olema isegi siin kolkas võõrad.\nMeie valime Europcar´i. Kontoris on vaikne ja rahulik, peale meie pole ühtegi rentida soovijat. Pisut aega kulub seetõttu, et krediitkardi limiit ei kata tagatisraha summat – selle probleemi saab õnneks Swedpanga kontorisse helistamisega kiiresti lahendatud. Paberitele allkirjad alla, auto kontroll – kahjuks on tegemist uhiuue ja täiesti kriimuvaba eksemplariga.\nVäikese arutelu koht on täiskindlustus. Koos sellega tuleks päevatasuks 40€, ilma 23. Otsustame, et elus peab ikka õnne ka olema ja jätame kasko tegemata. Ehk ei jookse eesel küljeuksest sisse.\nMeie sõiduvahendiks saab Hyundai i-10. Selline pisike punn, aga kummalegi küljele mahub lausa kaks ust ja pagasiruumi toidukott. (Tühi).\nEsimese sõidu teeme kümmekond kilomeetrit Agadirist välja, kus keset ilmatu suurt tühjust on püsti löödud tsirkuse telk. Võtame õhtusele etendusele piletid ja sõidame linna tagasi – vaja käia mõnes poes ja kuskil lõunat söömas. Kumbki ülesanne pole keeruline, sest poode ja kohvikuid on terve linn täis.\nEtendus algab kell viis, tunnijagu varem oleme kohal.\nArgole on see elu esimene tsirkusekülastus, mulle mitte – lapsepõlves sai ikka käidud, nii umbes 40 aastat tagasi.\nUksel võtavad külastajaid vastu turbanites hindud – ilmselt päris. Kõik on kohutavalt kriiskav ja kirju, aga muidu tsirkus nagu tsirkus ikka. Klounid, mustkunstnikud, loomad, kisa ja kära.\nMulle avaldavad kogu selle triangli juures muljet kaks asja. Kõrgel lae all askeldavatel köieakrobaadid kellel pole turvatrosse küljes ja tünnisõitjad, kes väikese kera sees 4 mootorrattaga ringi kihutavad. Neid mõlemaid on üsna hull kõrvalt vaadata, ülejäänud programm on nagu on. Aga tore ikka.\nPimedus saabub enne, kui etendus läbi saab. See on ka ainus kord kogu siin veedetud aja jooksul, kui peale päikeseloojangut autoga sõidan. Liiklus on umbes sama tihe nagu päeval, autod kasutavad valdavalt tulesid, aga mopeedi- ja eeslimehed mitte. Samuti on siin täiesti tundmatu asi helkur. Võttes arvesse totaalselt kaootilist liikluspilt, on olukord kaunis keeruline. Aga lõpuks oleme elusalt ja tervelt, kedagi alla ajamata kämpingus tagasi.\nMaroko puhkusereis 2016.\t08.05.2016 11:12\t#24\nJärgmine sõit läheb Agadirist 20km Marrakechi poole. Päris suure tee ääres asub Home - Crocoparc Agadir .\nSarnaselt Rabati loomaaiale, on seegi loomapark väga puhas ja hoolitsetud. Väidetavalt elab siin 325 Niiluse krokodilli, üle lugema ei hakka, aga palju on neid küll.\nSiit leiab ka kaks laste mänguväljakut, üks on Argo sugustele, teine pisut suurematele mõeldud seiklusrada. Samuti korraliku kohviku.\nJälle üks sellistest toredatest kohtadest, kuhu ekstra minema pole mõtet hakata, aga mööda sõites võiks vabalt mõne tunni kulutada.\nMaroko puhkusereis 2016.\t08.05.2016 11:30\t#25\nUus päev ja uus sihtkoht – Imouzzer - Wikitravel .\nVäike berberi küla Agadirist umbes 60 km põhja suunas, mis kuni 1930 ndate aastateni oli korraliku tee puudumise tõttu muust maailmast praktiliselt ära lõigatud.\nSinnasõidu põhjuseks on külakese kõrval asuv võimas kosk. Võimas küll vaid vihmaperioodil oktoobris-novembris (kui siiski vihma sajab).\nUurime kaarti ja gps´i, nende järgi viib sinna tänasel päeval kaks teed, üks Agadirist otse põhja poole minev ja Paradiisiorgu läbiv rada ja teine, väikesem tee, millele jõudmiseks peab alguses mööda ookeani kallast mõnikümmend kilomeetrit põhja poole sõitma kuni Aughrodeni ja sealt paremale P 1004 peale keerama. Kuna mõlemad tunduvad põnevad sõita, ei raatsi kummastki loobuda ja otsustame teha ringi-ühte teed pidi kose juurde, teist pidi tagasi sõita. Kuna Paradiisiorgu läbiv tee tundub suurem olema, jätame selle tagasitulekuks\nKõik on ilus senikaua, kuni umbes paarkümmend kilomeetrit enne sihtpunkti jõudmist, muutub tee läbimatuks. Vähemalt meie pisikese „punni“ jaoks.\nATV või 4x4 autoga oleks siit põnev edasi minna, aga kuna kivid juba vastu Hyunday põhja kriibivad, peame kahjuks otsa ümber keerama ja võtma tee, kustkaudu tagasi plaanisime tulla. Mis parata, ikka juhtub.\nParadiisioru juures kulgeb tee, või õigemini see osa teest, mis ülemöödunud aasta talvistest paduvihmadest jõe poolt kaasa viimata jäi, mägede vahel sügavas orus.\nPeale orgu tõuseb tee taas mäkke ja kerge klaustrofoobia asendub akrofoobiaga.\nOtsitud kose leiab kergesti „Cascades“ viitade järgi. Parklas võtab meid vastu giid, kes ilmselt on hommikust saadik nukralt puu all istunud ja tööd oodanud. Minu arvamuse peale, et me otsitava koha ka ilma tema abita ülesse leiame, saame nii pika ja kurva kõne osaliseks - koses vett pole, turiste pole, raha pole jne, et süda läheb härdaks. Ega see küsitud 5€ meid ka vaesemaks tee…\nOnu on jutukas. Oliivisalust läbi jalutades saame teada, kuidas omanikud oma puid ära tunnevad – igal perekonnal on erinev värv puu märgistamiseks ja nii ongi kõikidele tüvedele värvilised ringid ümber joonistatud. Veel saame teada, et tänavune talv on erakordselt kuiv, saak tõotab vilets tulla. Tulevik näikse tume olevat. Üks harvaesinevalt pessimistlik tüüp tundub olema\nSee koht, kus vee olemasolul kosk peaks olema, on isegi kuivast peast muljet avaldav.\nKuskil sügaval all on basseinid, kus on pisut vett näha, mis sinna eelmise aasta vihmadest jäänud.\nSiit kalju servalt pidid kohalikud poisid vettehüppeid tegema… mulle tundub see küll lõbusa ajaviitena, mida vaid ühe korra elus proovida saab…\nKäidud, nähtud. Ees ootab 60 kilomeetrit ja umbes kaks tundi tagasiteed kämpingusse.\nMaroko puhkusereis 2016.\t08.05.2016 11:37\t#26\nParadise Valley, Morocco - Wikipedia .\nUmbes 20 kilomeetrit Agadirist põhjapool Kõrg Atlase mäestikus asuva jõe (mille nime on keeruline kirjutada ja võimatu hääldada) org, mis kulgeb kõrgete kaljuseinte vahel, kus on palju kaljubasseine ja väikeseid koski.\nEile sai siit kaks korda mööda sõidetud – märkamata ei saa õige koht jääda, sest teeäär on täis asjapulki, kes möödujaid iga hinna eest parklasse üritavad suunata.\nSiit peaks saama jalavaeva vähendamiseks ka eesli rentida, aga need paar kidurat isendit näevad minu kõrval nii viletsad välja, et otsustan ise hakkama saada.\nImelikul kombel pole siin ka hetkel ühtegi giidiks kippujat, mistõttu saame ise rahulikult seigelda.\nRadasid läheb läbi palmisalu mitu, aga jõe äärde jõudes oleks vaja paar kilomeetrit vastuvoolu minna. Kui muidugi on vett, mille järgi voolusuunda tuvastada. Kui pole, siis peab jõesängini jõudes paremale pöörama.\nAga täna on vesi täitsa olemas ja Argo saab isegi jalad märjaks.\nEsimeste basseinideni jõudes jaguneb meie rühm kaheks – mina jään poisiga vee äärde istuma ja vettehüppajaid vaatama, Eve läheb mööda kaljuseina kulgevat rada edasi turnima.\nLõppkokkuvõttes jääme kõik rahule – Eve vaadetega, mis ülevalt avanesid, mina sellega, et ei pidanud end kaljuronimisega vaevama.\nKokkuvõtteks taas üks looduskaunis koht, mille peale Agadiris viibides kindlasti tasub pool päeva kulutada.\nMaroko puhkusereis 2016.\t08.05.2016 11:45\t#27\nTafraout - Wikipedia .\n170 km Agadirist kagusse jäävat linnakest peab külastama teda ümbritsevate punasest graniidist kaljude pärast.\nSelle vahemaa läbimiseks kulub umbes 4 tundi ja kuna tahaks kohapeal ka ringi vaadata, siis ühest päevast jääb vajaka. Seetõttu võtame ette kahepäevase reisi.\nKui Agadiri liikluskaos selja taha jääb, saab ilusat teed nautima hakata.\nTeele jääb Tizgrane – kunagine kindlusküla, tänane hotell.\nPisut enne sihtkohta jõudmist muutub järsku mägede struktuur – välja ilmuvad graniitrahnud.\nMaroko puhkusereis 2016.\t08.05.2016 11:53\t#28\nSee kivihunnik peaks meenutama Napoleoni peakatet… võib-olla jääb arusaamine kehva kujutlusvõime, võib-olla vale lähenemisnurga taha…mulle igatahes ei meenuta.\nPaar kilomeetrit linnast eemale jääb huvitav koht – sinised kivid.\nAastal 1984 tuli siia mägedesse belgia kunstnik Jean Verame, kaasas pintsel ja suures koguses sinist värvi.\nKas sattus tema muusal paha päev olema või tahtis ta toona vaest vennikest lihtsalt kiusata… või jääb minu kasin kunsti hoomamise anne sellise teose mõistmiseks kiduraks…\nAga kui keegi on kunagi nii palju vaeva näinud, siis pole ju palju mõni kilomeeter sõita ja tehtu oma silmaga üle vaadata.\nKivid, kaljud nähtud, läheme linna peale hotelli otsima. Otsida pole tegelikult vaja, sest neid leidub iga nurga peal.\nAstun sisse, vaikne ja tühi. Nii tühi, et isegi registratuuris pole kedagi. Asjaomase isiku saabumiseni tutvun hinnakirjaga – kolmene tuba maksab 35€.\nPisku ootamise peale ilmub üllatunud ametnik – ilmselt siin külastajaid eriti sagedasti ei käi. Ilma pikemalt kauplemata saame 20€ peale kaubale – kolmene tuba ilma hommikusöögita.\nInterjöör on uhke, nagu siseneks Ali Baba aaretekeldrisse.\nTäiesti korralik pesuruum, konditsioneer ja küte on olemas, vaid telepurk jätab pisut soovida. Aga sateliidi taldrik on sellega kokku ühendatud ja kanaleid on palju, enamus küll araabiakeelsed.\nSetime end sisse ja lähme söögikohtade valikuga tutvuma. Neid tundub olema märksa vähem, kui hotelle, aga ühe leiame kohe kõrvaltänavalt. Saiaprügi kogus laua all näitab, et sööjaid on siin käinud. Kanatagine ja berberi omlett (sibulaga) maitseb hea.\nSiin maal on üsna tavaline, et söögid on paremad, kui söögikoha väljanägemist hinnates oodata võiks.\nHotellis tagasi, vaatame televiisorist ühte filmi, pusin veidi kliimaseadme kallal, et see soovitud temperatuurile sättida (puldi patareid on tühjad ja nupud vigased), aga lõpuks hakkab sealt mingit õhku puhuma ja saab magama minna.\nMaroko puhkusereis 2016.\t08.05.2016 11:58\t#29\nHommik algab õhtuse söögikoha ees platsil tõusva päikese esimeste kiirte all end soojendades ja kohvi nautides.\nTagasi sõidame Tizniti kaudu. Kaarti uurides jääb silma suurest teest pisut eemale jääv, veehoidlaks paisutatud jõgi. Looduslike järvedega on Marokos väga kitsas – väidetavalt pole ühtegi ja ega kunstlikkegi palju pole. Seetõttu otsustame väikese ringi teha ja sellele rajatisele pilgu peale visata.\nTee on täitsa sõidetav, vähemalt võõra autoga. Valdavalt kaetud asfaldiga, vaid kümmekond kilomeetrit peab kannatama tolmuse võitu pinnaseteed.\nVeehoidla kõrval asuv väike mägi pole üldse kõrge – umbes 200 meetrit merepinnast, aga vaade on selline, nagu oleks vähemalt kahe kilomeetri kõrgusele roninud. Tamm on ehitatud 1972 aastal ja vett kasutatakse peamiselt kohaliku põllumajanduse tarbeks.\nTeeme pilti, suhtleme kohaliku papiga, kes selle künka otsas kohvikut peab. Õigem oleks vist öelda, et oma pilbastest hütis teed pakub.\nSiit edasi Atlantica Parki sõites pole midagi põnevat peale Agadiri linna liikluselamuste.\nMaroko puhkusereis 2016.\t08.05.2016 12:06\t#30\nKahel päeval tiirutame lihtsalt niisama Agadiri ümber mägedes ja otsime kauneid kohti.\nKümme päeva autorenti saab kiiresti otsa, nagu kõik head asjad. Tagastame oma väikese sõbra ja oleme taas jalamehed.\nNüüd jääb jälle aega hommikuste käimisringide, turukülastuste ja Agadiris kolamise tarvis.\nIlmad püsivad palavad.\nMaroko puhkusereis 2016.\t08.05.2016 12:10\t#31\nJa ühel hommikul vaatabki kalendrist vastu 24. veebruar… meie 38-s, ühtlasi viimane päev Agadiris.\nOtsustame kodumaa sünnipäeva tähistada töövõitudega ja laagri kokku pakkida.\nTegemist jagub terveks päevaks. Naabrid käivad hüvasti jätmas ja uurimas, kas järgmisel talvel oleme ikka tagasi tulemas – raske on vastata, enne peaks katsuma selle vahepealse aasta kuidagi üle elada.\nEnne pimedat on kõik valmis, saab minna rannarestorani õhtust sööma ja viimast korda päikeseloojangut vaatama.\nKuidagi kurb tunne on… Mäletan täpselt, et aasta tagasi oli ärasõidu hetkeks juba väike koduigatsus tekkinud, mida praegu küll kuskilt leida ei oska…\nNagu kiuste, on ka tänane õhtu kogu selle aja kõige soojem – südaöösel näitab kraad +25 ja valitseb täielik tuulevaikus.\nKell kuus hommikul tõmbame „juhtme välja seinast“ ja keerame bussi nina kodu poole.\nAgadir on ärkamas – on alles pime, aga tuledeta võrrimehi juba üsna palju liikumas.\nMõnus on jälle ratastel olla!\nUmbes 100 kilomeetrit hiljem, pikal laugel tõusul teeb käigukast järsku krõmps, krõmps, krõmps ja viskab viienda käigu välja…ja omaks seda enam ei võtagi, ainult krõmpsutab.\nEi võinud siis 100km varem juhtuda, kui Agadiri tulime! Olnuks aega küll põhjust otsida ja selle kõrvaldamisega tegeleda. Meenub aasta tagune kojusõit ja rattalaager – see purunes ka täpselt siis, kui kõik peatused olid tehtud, ees ootas nädalavahetus ja pikad kojusõidu päevad.\nPagan, ei saa ma selle bussiga sugugi sõbraks, käi ja paita teda päevast päeva, aga ikka nöögib kõige ebasobivamal ajal!\nTeen kõne tema „ihuarstile“ Keila Pakiautos. Selgub, et midagi fataalset käigukastiga enam juhtuda ei tohiks – peab vaid viienda käigu puudumisega leppima.\nProbleemiks võivat kujuneda varuosa leidmine – arvestades auto vanust ja tõika, et selle põlvkonna Fiatil olid kasutusel kolme erineva ülekandega käigukastid…\nTäna on neljapäev. Kuna reede on islamimaailmas pühapäeva eest, siis täna ei juhtu siin enam midagi.\nHomme oleme Hispaanias, aga seal on tavaks, et täna ei toimu samuti midagi, kõik asjad hakkavad alles maniana liikuma (kui hakkavad), see tähendab aga taas laupäeva, ehk siis paremal juhul alles esmaspäeva.\nKõik variandid tunduvad musta värvi olema…\nSamas on olukorrad, kus midagi erilist valida pole lihtsad – tuleb leppida sellega mis on, ehk siis meie puhul lihtsalt sõitu jätkata. Eesmärk pidavat abinõu pühitsema…\nVäike mõttekoht on kiiruse valik. Tahhomeetrit pole ja palju mootor pöördeid teeb saab vaid oletada. Oleks vaja Tartust Tallinnasse sõita poleks ju vahet, selle jupikese maad peab iga mootor suvalise valu vastu, aga meil on üle 5000 kilomeetri ees ja tore oleks ju koju jõuda olukorras, kus keps küljepealt väljas ei käi…\nLähtun sellest, et tavaliselt vahetan viienda käigu kiirusel 75, ehk siis 65-70 ei tohiks palju olla.\nOh õudust! See on ikka tõsine katsumus! Palju ei puudu, et vankri ette rakendatud eeslid mööda jooksma hakkaksid.\n15 tundi hiljem Tangeri sadamasse jõudes, on parem jalg kange (püsikiiruse hoidjat pole), selg valutab ja pea kumiseb mootori undamisest.\nMingi tüüp tuleb ligi ja uurib, kas läheme öise laeva peale. Ei lähe, tahaks ainult magada. See lõbu maksab siin 5€. Ma arvan, et see on lihtsalt selle tegelase nägemus asjast, mitte ametlik parkimistasu, aga vaielda ei jaksa. Selle raha eest lubab ta meid valvata ka. Naerukoht.\nMaroko puhkusereis 2016.\t08.05.2016 12:20\t#32\nHommikuse laeva oleks napilt sisse maganud, sest ununes tund ajavahet Hispaaniaga – aga see meenub kohe, kui kella plärina peale silmad lahti teen – puhanud pea ikka ilmselt töötab pisut paremini.\nLaeva väljumiseni on vähem kui pool tundi. Hüppan voodist otse pükstesse, kahman paberid, passid kaasa ja torman kassasse.\nMeie „valvur“ ka hakkamas ja üritab midagi asjatada, aga ma tean ise ka kuhu minema ja mida tegema peab. Jookseb koos minuga bussini kaasa ja tahab veel 5€ saada, või mõnd suveniiri, või alkoholi või mida iganes. Saadan ta viisakalt pikalt.\nPassikontroll läheb kiiresti, sest peale meie pole kedagi, aga toll võtab aega. Marokolased on sadamasse vedanud uhke mobiilse röntkeni aparaadi – ükski auto ei pääse sellest mööda.\nEtte rutates võib siinkohal öelda, et see oli ka ainuke tollikontroll kogu meie teekonnal – nagu oleksid marokolased ainsad, kes Euroopa pagulasuputuse pärast muretseksid ja sellega võidelda üritaksid.\nElagu vaba liikumine ja kõik sellega kaasnevad hädad!\nÜkski kord on kasu sellest, et siin maal kellaaeg iseenesest midagi üsna ebamäärast kujutab ja asjad ikka omasoodu kulgevad – jõuame kenasti pardale.\nKolm järgmist päeva on vaevalised – vähe sellest, et liikumiskiirus on olematu, minu ja Argoni jõuab ka tõbi, mis Agadiri kämpingus möllas ja mille Eve enne ärasõitu läbi jõudis põdeda – köha, nohu ja üle 39 kraadi palavikku. See kombo on kõike muud, kui meeldiv puhkus.\nSeetõttu ei hakka Hispaanias meile osaks saanud lumetormist\nja Prantsusmaa läbimisel pikemalt peatuma.\nEsmaspäeva lõuna paiku jõuame lõpuks Saksamaale. Kui algselt oli meil plaanis sellise tempoga koju välja põristada, siis selleks hetkeks oleme ümber mõelnud ja Freiburgis asuva Fiati servise välja googeldanud.\nPeamiseks põhjuseks on asjaolu, et kuigi me senimaani oma teokäiguga teistele liiklejatele erilist takistust pole tekitanud, siis arvestades Saksa kiirteede liiklustihedust, kiirust ja peamiselt tõsiasja, et siin kehtib veokitele valdavalt möödasõidu keeld, siis ei taha neile tropiks ette jääda.\nEndal on veel kümnekonna aasta tagant hästi meeles, mida sai rekka roolis mõeldud inimestest, kes kiirteel 90-ga sõita ei suutnud…\nKohale jõudes selgub, et matkaautod moodustavad ilmselt suure osa selle töökoja klientidest – positiivne, vähemalt ei saa takistuseks töökoja uks, kust auto sisse ei mahu.\nKurdan tööde vastuvõtjale käigukasti probleemi. Enne kui pikemalt seletama jõuan hakata, küsitakse, kas viies käik kadus ära…ilmselt on see selle põlvkonna Fiati puhul igapäevane nähtus.\nTüüp on täpselt teadlik erinevate ülekannete olemasolust, aga väidetavalt on tal kõikvõimalikud hammasrattad sahtlis olemas… Vot see on saksa ornung! Meil pole haruldane, et varuosa, mis on õlifiltrist spetsiifilisem, tuleb enne kuskilt tellida ja seda tellimust tihtilugu mitu päeva oodata.\nParatamatult meenub aasta tagune saaga rattalaagriga Prantsusmaal…\nRemondiaega pakutakse hommikul kohe tööpäeva alguseks, ehk siis poole kaheksaks.\nKuid asjal on ka väike varjupool – küsitud hind on täpselt neli korda suurem kui Keila Pakiautos tehtud kalkulatsioon… Uhh, päris valus!\nÜritan hea Maroko tava kohaselt kaubelda, aga sakslane pole sugugi nii paindlik – lõpuks saan siiski viis protsenti soodustust…pagan, kümme korda vähem, kui mustal mandril harjumuspäraseks kujunenud!\nMulle meeldib saksa täpsus. Pool kaheksa tähendab pool kaheksa, mitte 7.35.\nTäpselt õigel ajal juhatatakse meid ootetuppa, pakutakse kohvi ja palutakse kaks tundi oodata.\nEve käib apteegist Argole rohtu toomas – tema on veel ainukesena tõbine.\nVäikemees magab ja mina sirvin matkaautode katalooge.\nKell 9.30 veeretatakse meie vana sõber ukse ette – kõik on taas korras.\nÕhtuks oleme peaaegu Poola piiril, järgmise päevaga Leedu piiri lähistel ja päev hiljem juba kodus.\nMis viga sõita, kui kõik käigud olemas on.\nEesti tervitab meid viletsa ilma ja kogu pika teekonna kõige kallima kütusehinnaga… ilus on mõelda, et elad heaoluriigis. Irv. See oli ette aimatav ja enne piiri sai paak täis tangitud.\nTäpsustuseks olgu öeldud, et üle 1€ maksvat diiselkütuse liitrihinda nägime nii Prantsusmaa, kui ka Saksa kiirtee tanklates, aga võrdlusesse see ei sobi, kuna meil pole siiani ühegi kiirteega maha saadud.\nMeie tankimistel jäi küttehind kõikjal alla 1€. Olgu või väga napilt.\nVeel jääb vaid ära seletada märkus, mille postitasin foorumisse Agadiris viibimise ajal, väites, et kohalike suhtumine valgetesse on aastaga halvemaks muutunud.\nSee väike ja kogu Marokos viibimise ajal tegelikult ainsaks jäänud intsident leidis aset paar kilomeetrit kämpingust eemal, Aouriri küla kohviku ees tänaval. Istusime seal koos saksa paariga, jõime avokaado kokteili ja lobisesime niisama. Pikas hõlstis habemega tüüp jäi seisma ja imiteeris meie suunas tulistamist. Põmm, põmm, põmm, näol lai irvitus. Üsna õõvastav …\nSamas on tõsiasi, et Marokos on suudetud terrorism kontrolli all hoida ja suuremaid tapatalguid vältida, erineval Euroopa Liidust. Ehk siis täna on seal tõenäosus koos mõne usufanaatikuga otse Allahi juurde pääseda ilmselt väiksem kui kodus…\nSelline sai meie seekordne puhkusereis. 62 päeva, 11100 kilomeetrit.\nTeist korda Marokos käia polnud sugugi igav. Suur osa Eve tehtud eeltööst jäi minu laiskusest tingituna seegi kord üle vaatamata… Aga sellel on vaieldamatult ka positiivne pool – nüüd on põhjust kolmaski kord tagasi minna.\nMinu tänud Evele reisikava koostamise, Rainile Keila Pakiautost meie matkaauto põhjaliku tohterdamise eest ja kõigile Teile, kes selle jutu lõpuni viitsisid lugeda.\nTeistele meeldivaid postitusi:: tohoh, roll, merile\nMaroko puhkusereis 2016.\t08.05.2016 14:18\t#33\nMaroko puhkusereis 2016.\t08.05.2016 21:51\t#34\nSai ka natuke aega kulutatud ja lõpuni loetud. Kui pensile jääd, võid kirjanikuleiba proovida. Nälga ei jääks. No mina ikka ostaks.\nMaroko puhkusereis 2016.\t09.05.2016 03:05\t#35\nTänud kirjutamis-vaeva eest.\nMaroko puhkusereis 2016.\t11.05.2016 20:16\t#36\nMönus lugu. Ole meheks!\nMaroko puhkusereis 2016.\t12.05.2016 08:50\t#37\nAga viies käik neil tõepoolest tüüpviga ning tuleneb väidetavalt halvast õlitusest, mida põhjustab viienda käiguga väikesel kiirusel sõitmine (ilmselt siis 80 ringis)- lihtsalt ei pritsi hammasratastele vajalikul määral õli.\nMaroko puhkusereis 2016.\t12.05.2016 13:59\t#38\nKehvast õlitusest nad vaevalt lagunevad. Arvan pigem, et lihtsalt nõrgukesed projekteeritud. Ära ei lagune tavaliselt mitte hammasratas ise vaid hammasratta see osa kuhu lülitusmuhv peale läheb (lülitushambad võiks äkki nende nimetus olla?). Samas vahetamine on lihtne, isegi tungrauda pole selleks vaja.\nMaroko puhkusereis 2016.\t12.05.2016 20:20\t#39\nifffff kirjutas: Samas vahetamine on lihtne, isegi tungrauda pole selleks vaja.\nSelle triki võiksid avalikuks teha.\nMaroko puhkusereis 2016.\t12.05.2016 20:45\t#40\nÄra jama, see on nagu kaarditriki avalikustamine, pärast keegi ei maksa enam.\nLehe loomiseks kulus: 16.195 sekundit


Meelespea - Eesti Noortalunikud Meelespea - Eesti Noortalunikud\n1.05 – Karjatamine veekogu läheduses on lubatud (välja arvatud mere veekaitsevööndis), kui sellest on 14 päeva varem teavitatud Keskkonnaametit.\nÜLDINE pindalatoetuste info:\n2.05-21.05 – põllumajanduse otsetoetuste, üleminekutoetuste ja maaelu arengukava pindala- ja loomatoetuste taotlemine. 2018 taotlemine ainult e-PRIA kaudu. Hilinenud taotlusi saab esitada 15. juunini, kuid sel juhul vähendatakse toetust 1% iga hilinenud tööpäeva kohta.\n15.05 – loomapidaja esitab teatise tema peetavate sigade ja mesilaste kohta 1. mai seisuga.\nKeskkonnasõbraliku puuvilja- ja marjakasvatuse toetus (iga kuupäeva taga on konkreetne nõue). Vaata täpsemalt: https://www.riigiteataja.ee/akt/104012018009\n1.05 – kohustuse perioodi teise aasta 1.05 kuni kohustuse perioodi lõpuni tuleb hoida bioloogilist mitmekesisust toetavaid elemente. Kui kasvatatakse viljapuid, peab 1.05 kuni 31.08 hoidma feromoonpüüniseid.\n1.05 – hiljemalt kohustuse perioodi teiseks aastaks tuleb rajada kaitsehekk.\nKeskkonnasõbraliku köögivilja-, ravimtaime- ja maitsetaimekasvatuse ning maasikakasvatuse toetus (iga kuupäeva taga on konkreetne nõue). Vaata täpsemalt: https://www.riigiteataja.ee/akt/104012018008\n2.05– mullaproovide tähtaeg. Tutvu täpsemalt mullaproovide nõude tingimustega!\nPoolloodusliku koosluse hooldamise toetus ehk PLK (iga kuupäeva taga on konkreetne nõue. Vaata täpsemalt: https://www.riigiteataja.ee/akt/104012018016 ja selle toetuse puhul on ka palju alapõhiseid tähtaegu ja piiranguid, mis tulenevad kaitse-eeskirjast, kaitsekorralduskavast või liigi kaitse ja ohjamise tegevuskavast)\nPLK taotlejad esitavad enne taotluse esitamist hooldatavate poollooduslike koosluste andmed Keskkonnaametile nõusoleku saamiseks.\n31.05 – hiljemalt nüüd tuleb alustada rannaalal karjatamist, kui alapõhiselt ei ole määratud teisiti.\nOhustatud tõugu looma pidamise toetus (iga kuupäeva taga on konkreetne nõue). Vaata täpsemalt: https://www.riigiteataja.ee/akt/104012018014\n2.05– just selle tähtajaga on seotud mitmed looma toetusõiguslikkuse nõuded, kui plaanid taotleda ohustatud tõugu loomade toetust. Kontrolli neid nõudeid varem!\nNB! ka nõuetele vastavuse nõuded kehtivad kogu kalendriaasta kohta. Kohustuslike majandamisnõuete tähtajad tulevad valdkonna vastavatest õigusaktidest. Nõuetele vastavus, maa heas põllumajandus- ja keskkonnaseisundis hoidmise nõuded ehk HPK siit: https://www.riigiteataja.ee/akt/116112017004\n31.05 – Keskkonnaametile tuleb teatada karuputke esinemisest (HPK)\nPiimalehma kasvatamise otsetoetuse info: https://www.riigiteataja.ee/akt/129122017050\n8.05 – Toetuse saamiseks peab taotleja oma karjas taotlusel märgitud arvul nõuete kohaseid piimalehmi.\nKohustuse aastale eelnenud aasta 1. maist kuni kohustuse aasta 30. aprillini arvestatakse keskmist munakanade arvu.\n1.05 seisuga nõuetekohaste sigade arv loomakasvatushoone kaupa.\n2.05-31.08 – nõuetekohaste veiste, sh vasikate ning hobuste pidamisperiood.\n2.05 – toetust saab taotleda selle seisuga nõuetekohaste lammaste ja kitsede eest. Lambaid ja kitsi peab pidama vähemalt 31. augustini.\n8.05 – ammlehma ja ute kasvatamise üleminekutoetuse saamiseks peab taotleja oma karjas taotlusel märgitud arvul selle määruse nõuetekohaseid ammlehmasid ja uttesid. Ammlehma kasvatamise üleminekutoetuse taotleja ei või taotlusel märgitud ammlehma asendada teise ammlehmaga.\n22.05 – PRIA-t saab hakata teavitama põllumajandusliku majapidamise üleandmisest (pindalatoetused ja MAK loomatoetused)\n2.-21.05 (hilinenult kuni 15.06)\nÜhtne pindalatoetus ning kliimat ja keskkonda säästvate põllumajandustavade toetus;\nNoore põllumajandustootja toetus;\nPuu- ja köögivilja kasvatamise otsetoetus;\nPõllumajanduskultuuri ja heinaseemne üleminekutoetus;\nKeskkonnasõbraliku majandamise toetus (MAK 2014-2020 meede 10.1.1);\nPiirkondlik veekaitse toetus (MAK 2014.2020 meede 10.1.2);\nPiirkondlik mullakaitse toetus (MAK 2014.2020 meede 10.1.3);\nKeskkonnasõbraliku aianduse toetus puuvilja- ja marjakasvatuse ning sellega seotud tegevuste elluviimise eest (MAK 2014-2020 meede 10.1.4);\nKeskkonnasõbraliku aianduse toetus köögivilja-, ravimtaime- ja maitsetaimekasvatuse ning maasikakasvatuse eest (MAK 2014-2020 meede 10.1.4);\nKohalikku sorti taimede kasvatamise toetus (MAK 2014-2020 meede 10.1.5);\nOhustatud tõugu looma pidamise toetus (MAK 2014-2020 meede 10.1.6);\nPoolloodusliku koosluse hooldamise toetus (MAK 2014-2020 meede 10.1.7);\nMahepõllumajandusele ülemineku toetus ja mahepõllumajandusega jätkamise toetus (MAK 2014-2020 meede 11);\nLoomade heaolu toetus (MAK 2014-2020 meede 14.1);\nNatura 2000 alal asuva põllumajandusmaa kohta antav toetus (MAK 2014-2020 meede 12.1)\nNatura 2000 toetus erametsamaale. Hilinenult kuni 18.05.


India naine pandi tüli käigus põlema - Maailm - Postimees.ee\nIndia naine pandi tüli käigus põlema\n22. detsember 2017, 18:52\nFOTO: Hindustan Times/imago/Scanpix\nIndia lõunaosas asuva Hyderabadi linna politsei on teatanud, et vahistatud on mees, kes pani väidetavalt naise tekkinud tüli ajal põlema ja põhjustas tema surma, kirjutab BBC.\n25-aastane administraatorina töötanud Sandhya Rani liikus neljapäeva õhtul töölt koju kui teda rünnati. Pealtnägijad tõttasid naisele appi, aga ta suri teel haiglasse. Kahtlustatavana peeti kinni 28-aastane Karthik Vanga, kes oli naise endine kolleeg. Politsei teatel töötasid nad mõlemad veel mõni kuu tagasi samas ettevõttes.\nKui Vanga Ranile lähenes, tekkis nende vahel vaidlus. Järsku valas mees naise lambiõliga üle ja süütas põlema, teatas politsei.\nVäidetavalt oli mees mitu aastat järjepidevalt naisele lähenemiskatseid ja abieluettepanekuid teinud. Naine olevat korduvalt andnud eitavad vastused, aga pole selge, kas ta mehe vastu ka politseile kunagi avalduse esitas.\nNaiste vastu suunatud vägivald on riigis viimastel aastatel kasvanud ja sellest ajendatuna on karmistatud seadusi, et taoliste rünnakutega tegeleda. Sellest hoolimata tuleb pidevalt teateid jõhkratest rünnakutest naiste ja laste vastu üle terve India.\nValitsuse andmete kohaselt pannakse naiste vastu igal aastal toime sadu happerünnakuid. Väidetavalt on ründajad tihti armukadedad partnerid või jälitajad.


Eestlased Eestis 20 Aug 2010 Tiina NõlvakEesti Elu\nEestimaa tormijärgsed haavad\n18. augustil näidati TV põhiuudiste saates lõike Ida-Virumaa metsadest, kus terved metsamasiivid olid pikali nagu tuletikud. Virumaal olidki vist augustikuu tormi suurimad kahjustused, mille hinnangud on olnud alates 30 miljonist kroonist ja lõpetades 130 miljoniga. Oli majapidamisi, kus elekter puudus terve nädala. Kohalikud omavalitsused laiutasid käsi, sest kui kuskile külasse viidi generaator, siis järgmisse külasse teave sellest ei jõudnud ja kõik mobiiltelefonid jäid ikkagi laadimata. Külamehed ise üritasid puid teedelt eemaldada, kuid elekrtiliinideni nende jõud ei ulatunud. Niisiis peab Eesti Energia välja käima kopsakad summad, sest tavatingimustes tohib elekter välja lülitatud olla 18 tundi ja erakorralistes oludes 60 tundi, siis hakkavad trahvisummad kogunema. Telepilt helikoperi pealt oli päris hirmus.\nHäid uudiseid on ikka ka.\nAlgasid Arvo Pärdi muusikapäevad\nArvo Pärt on ilmselt Eesti kõige kuulsam inimene. Tema muusikat mängitakse üle ilma ning igasuguseid auhindu ja tiitleid ei jaksa tavainimene üleski lugeda. Tema järelkäijad ja -tulijad Veljo Tormis, Tõnu Kaljuste ja Erki-Sven Tüür on omakorda kuulsust kogunud, kuid Pärdile ei saa nad liglilähedalegi. Nii et sel ja järgmisel nädalal on Tallinnas ja Eestis tõelise kõrgkultuuri hetked. Ja need hetked on sellised, et mingi New Yorgi või Londoni kõrgklassi esindaja võib neist ainult unistada. Kui paar aastat tagasi peaminister Andrus Ansip lubas meid viia maailma viie kõige rikkama riigi hulka, siis kultuuritarbimise koha pealt ( see uuring on täitsa olemas), on Eesti juba täna päris esimene maailmas. Ja kui elatustaseme poolest arvatakse naabrid soomlased maailmas esimeseks, siis kultuuritarbimise poolest löövad eestlased neid pika puuga!\nLeib on selline asi, mis eestlasi ikka erutab. Eriti vanema elanikkonna seas on leib siiani põhitoiduaine. Leiva hind tõuseb kindlasti, sest teraviljasaagiga on lood kehvad.\nLeivaliit teatas eelmisel nädalal, et leiva hinna kuni 20%-line tõus on lähiajal vältimatu, selle alusel alustati kriminaalmenetlus, mis peab selgitama välja, kas leivatootjad on ausa konkurentsi tingimusi rikkunud. Riigiprokuratuur ja konkurentsiamet alustasid kriminaalmenetlust, et selgitada välja, kas Leivaliidu liikmed on sõlminud konkurentsi kahjustava kokkuleppe, millega määratakse kindlaks kolmandate isikute suhtes hinna- ja muid kauplemistingimusi, teatas riigiprokuratuur.\nKriminaalmenetlust on alustatud karistusseadustiku paragrahvi alusel, mis käsitleb juriidilise isiku juhatuse, seda asendava organi või nõukogu liikme poolt konkurentsi kahjustava kokkuleppe, otsuse või kooskõlastatud tegevuse keelu rikkumist.\nSama paragrahvi alusel karistatakse ka erandit vajava kokkuleppe, otsuse või kooskõlastatud tegevuse eest ilma erandi loata või erandi loa tingimuste rikkumise eest. Miks selline jutt? Võib küsida vastu, mida siis peab tarbija eeldama, kui leivatootjad kavandavad hinnatõusu suisa ühendkoorina ega kõhkle seda ka ühise pressiteate kaudu välja kuulutamast. Just eelmisel nädalal nii juhtuski. Väga keeruline teave. Aga asi on lihtne – kas keegi on kellegagi kokku leppinud, et rasketest aegadest tingituna võiks oma rahakotti täita ja rahva rahakotist endale lisa nõutada.\nUus elurajoon Tallinnas\n18. augustil näidati lõike ka uuest elamurajoonist Tallinnas. Kui keegi veel mäletab Kopli ja Pelgulinna nn kõdurajoone, siis sinna planeeritakse uus ja kena elurajoon, otse mere kaldale ja magusate hindadega. Tahaks küll seal olla-elada. Aga info oli napivõitu ja tundub, et järjekordselt tehti Eestis asi ära (üldse mitte paha ju), ja siis antakse rahvale teada. Mõnikord see meetod ilmselt õigustab ka ennast, sest muidu ei saaks miskit tehtud. Ikka nii, et üks eestlane ja kolm arvamust.


Finantsinspektsioon juhib tähelepanu, et kui Euriboriga seotud laenu intress suureneb või väheneb sõltuvalt lepingust kas iga kuue või kaheteistkümne kuu järel, siis panga enda baasintressi määr suureneb või väheneb ajas samuti sõltuvalt lepingust. Reeglina on see lisaks pankadevahelise rahaturu intressimäära muutumisele seotud ka Eesti majanduskeskkonna riskide muutumisega.\nDanske Bank pakub oma klientidele võimalust siduda eluasemelaen Euriboriga, mille eelisena nimetab Rehe läbipaistvust. "Klient näeb igal pangapäeval, kuidas baasintress muutub. Iga kuue kuu tagant saab ta pangalt kinnituskirja, kus on informatsioon, milliseks kujuneb järgmise kuue kuu baasintressi määr, ja teiseks saab ta seda ka kontrollida," kirjeldas ta.\nVohu arvates on Euriboril objektiivsus ja läbipaistvus, mille alusel baasintress tekib, panga baasintressil on omakorda paindlikkus. "Kui majanduses toimuvad kiired muutused, siis reageerib see kiiremini nii tõusule kui ka langusele. Euribori puhul toimub kohanemine kuue kuu pärast," rääkis ta. SEB kodulehel ei ole kirjas selgitust, kuidas nende baasintress kujuneb.\nFinantsinspektsioon soovitab tähele panna sedagi, et pank võib ühepoolselt eluasemelaenu intressimäära muuta, kui ta on endale tüüptingimustega sellise õiguse jätnud.\n"See tähendab seda, et pank võib põhjendatud juhul – näiteks rahaturuintresside taseme, kliendi riskisuse, seadusandliku või majanduskeskkonna muutumisel – ette teatamata muuta ühepoolselt intressimäära suurust nende eluasemelaenu lepingute puhul," kutsus inspektsioon üles kliente tähelepanelik olema.\nSwedbankilt ei õnnestunud Äripäeval kommentaari saada.\nMilliseid plusse ja miinuseid on panga eluasemelaenu baasintressil?Tõnu Palm, Nordea peaökonomistKuivõrd baasintress "EUR prime" võtab arvesse peamiselt euro rahaturuintresside Euriboride pikaajalisi ootusi rahaturul, siis kõigub panga määratud baasintress vähem kui Euribor, mida mõjutab igapäevane nõudlus ning pakkumine turul.Ajalooliselt on intresside tõusu puhul "EUR prime" reageerinud Euribori suhtes viiteajaga, tõustes väiksemas tempos. Rahaturuintresside langedes on olukord vastupidine, "EUR prime" alaneb aeglasemalt. Kokkuvõttes on "EUR prime" puhul tegemist panga määratud intressiga, mis on stabiilsem. Samas trend on ikka sama kui Euriboril.Mitmed Euroopa pangad kasutavad sama praktikat, tuues Euriboride kõrval välja võimaluse laenata või hoiustada, kasutades panga baasintressi.Reaalselt väljastatakse valdav osa laenudest ikka Euribori baasintressiga. Kliendi valik on kuningas!\nPanga oma laenu baasintressSwedbanki eluasemelaenu baasintress koosneb Euriborist ja Eesti riigi majanduskeskkonna riskimäärast ja muutub lähtuvalt kliendi valikust kas iga 6 või 12 kuu järel.Majanduskeskkonna riskimäär on reitinguagentuuri Moody's poolt Eesti Vabariigile antud krediidireitingule vastava 7aastase võlakirja intressimäära ja 7aastase euro intressiswapi intressimäära vahe. Määrad arvutatakse aritmeetilise keskmisena kahe viimase aasta põhjal.Nordea Prime'i baasintressimäära taseme kehtestab pank, lähtudes pankadevahelisel rahaturul kaubeldavate intressiinstrumentide (deposiidid, laenud, võlakirjad, swapid jms) turuhindadest ja nende prognoositavatest muutustest, inflatsioonitasemest ja majanduse arengu üldistest väljavaadetest.Allikas: pangad\nAutor: Birjo Must, Indrek Kald, Alyona Stadnik


EPJ - Kas lehmad peaksid maisi saama muljutult, jahvatatult või helvestena\nKas lehmad peaksid maisi saama muljutult, jahvatatult või helvestena\nViimasel ajal on palju kirjutatud ja räägitud tärklise seeduvuse parandamisest piimaveiste ratsioonides. Kindlasti on see ka põhjendatud, sest tärklis moodustab keskmiselt 25 või enam protsenti valdavast osast piimaveiste ratsioonidest. Suurendades mikrobiaalse valgu voolu peensoolde paraneb aminohapete bilanss ning selle tulemusena piimatoodang ja piima valgusisaldus. Mikrobiaalne proteiin on üldse kõige odavam ja paremini tasakaalus saadaolev aminohapete allikas.\nMaisiteras on tärklis erilise struktuuriga ja maisitärklis seedub veiste eesmagudes teiste teraviljade tärklisest oluliselt vähem. Selle põhjuseks on maisitera botaaniline ehitus. Tärklis on maisiteras seotud erilise proteiini prolamiiniga, mida leidub maisitera kesta all klaasja endospermi koostises ja mis moodustab maisitera valkudest kuni 60%. Prolamiini sisaldus kasvab ja tärklise seeduvus langeb koos tera küpsemisega. Prolamiin ei lahustu vees ja lahustub vaid väga vähesel määral vatsavedelikus hapete toimel. Selleks, et loomad omastaksid maisitärklist, jahvatatakse see võimalikult peeneks või kasutatakse maisitera töötlemisel tehnoloogiaid, mis on vatsaseede seisukohalt efektiivsemad kui jahvatamine.\nKuna maailmas moodustab loomasöödaks kasutatav mais kogu kasvatatavast maisikogusest vaid väga väikese osa ja valdav enamus maisist kasutatakse etanoolitööstuse tooraineks, siis ühes tootmissuuna muutumisega on muutunud ka taime geneetilised näitajad. Selle muutmise eesmärgiks on olnud saada maisist rohkem , kuid samal ajal on see kaasa toonud maisitera madalama seeduvuse. Seepärast on ka kõigel, mida tehakse maisi seeduvuse parandamiseks, väga oluline osa.\nSööda seeduvuse parandamine puudutab eelkõige seeduvust vatsas. Kuigi lehmad saavad energiat ka juba soolestikku jõudnud maisist, on eesmärgiks toota mikrobiaalset proteiini vatsas ning selleks on vaja seeduvat tärklist.\nLiiga suur kogus soolestikus seeduvat või fermenteeruvat tärklist võib põhjustada terviseprobleeme, nagu näiteks soolehaavandeid, mis esinevad pigem kõrgetoodangulistel teise laktatsiooni ja vanematel lehmadel, kellele söödetakse kõrge energiasisaldusega täisratsioonilist segasööta. Üldjuhul viitavad ratsiooni liiga suurele tärklisesisaldusele gaasimullid ja/või mais looma roojas. Samas esineb roojas maisiterasid ka siis, kui maisisilo ei ole veel täielikult sileerunud ja prolamiin ei ole silohapete toimel täielikult lahustunud.\nSelleks, et suurendada vatsas seeduva tärklise osa, on üldiselt kolm võimalust. Esiteks tuleb valida õige maisisort ning kindlustada nii tera kui silo korrektne koristus ja säilitamine. Tärklise seeduvuse parandamiseks võib kasutada ka lisandeid (ensüüme).\nNagu juba mainitud, on maisisordi valikul väga oluline osa tärklise seeduvusel. Kahjuks puudub loomapidajatel sageli piisav valikuvõimalus, eriti teramaisi puhul, ehk nad saavad kasutada vaid seda, mida hetkel turul pakutakse.\nSiloga on aga lood teisiti, sest sobiva hübriidi valiku ning õige tehnoloogia kasutamisega saab söödatootja oluliselt mõjutada selle kvaliteeti.\nMaisi seeduvus vatsas oleneb sellest, milline koristamise ja säilitamise tehnoloogia on valitud. Kõige parema seeduvusega on madala kuivainesisaldusega terad ja tõlvikud. Seeduvuselt järgmised on maisihelbed, seejärel peenjahvatatud terad, auruga töödeldud ja muljutud terad ning keskmise jahvatusega maisijahu. Kõige halvemate näitajatega on kuivalt muljutud ja purustatud terad.\nÜldiselt võib väita, et mida peenemaks maisitera jahvatada, seda suurem on seeduva aine pind ja seda kiiremini see ka seedub. Erandiks on vaid auruga töödeldud maisist helbed ja muljutud terad.\nPraegu kasutab enamus piimakarjakasvatajaid kas maisihelbeid või -jahu. Kui rääkida maisihelvestest, siis nende seeduvus sõltub otseselt helveste kaalust ehk mida kergemad on helbed, seda parem on nende seeduvus.\nKahjuks ei tooda paljud söödatehased selliseid helbeid nagu loomakasvatajad vajaksid, sest sobivate helveste tootmine võtab liiga palju aega. Tootlikkuse suurendamise eesmärgil hoitakse helbeid aurutuskambris liiga lühikest aega ning seetõttu ei ole võimalik helbeid pressida piisavalt õhukeseks. Maisihelveste kvaliteeti on lihtne hinnata helbeid kaaludes. Kui 10 liitrit maisihelbeid kaalub 3,6 kg või vähem, siis on tegemist kvaliteetsete helvestega. Kui aga kaal on suurem, siis pole enam tegemist helveste, vaid muljutud maisiga. Mida suurem on saadud number, seda madalam on seeduvus.\nJahvatatud maisi seeduvus sõltub sellest, kui peene või jämeda jahvatusega on tegemist. Mida peenem on jahvatus, seda suurem on maisiosakeste pindala, mida vatsamikroobid saavad “rünnata”. Sellekohased uurimistulemused kinnitavad, et maisijahu jahvatamise aste mõjutab otseseslt lehmade piimatoodangut ja 400 mikronilise (0,4 mm) keskmise osakeste läbimõõduga jahvatus võrreldes 600 mikronilisega (0,6 mm) võib anda lehma kohta kuni 1 kg lisapiima päevas.\nNagu helveste, nii ka jahu puhul määrab sageli selle kvaliteedi tootja soov saavutada maksimaalset tootlikkust, sest mida peenemat jahu jahvatada, seda kauem see aega võtab. Jahvatamise kvaliteedi kontrollimiseks on võimalik kasutada kindla avasuurusega sõela. Kui soovitud avasuurusega sõelale jääb vähem kui 25% algsest jahukogusest, siis on tegemist kvaliteetse jahvatusega.\nNagu eelpool nimetatud, suureneb maisitera küpsemisel prolamiini sisaldus, mille tulemusel muutuvad tärklise graanulid vatsamikroobidele üha vähem kättesaadavaks. Happelises keskkonnas (nt maisisilo sileerumise käigus) prolamiin lahustub ja tärklis muutub kättesaadavaks. Kui aga maisisilo kuivainesisaldus tõuseb üle 30%, hakkab vähenema prolamiini lahustuvus silos ja tärklise hüdrolüüs vatsas. Silo valmistamisel võiks optimaalne niiskusesisaldus olla 65–70%. Maisi heksli pikkuseks soovitatakse jätta ilma muljurita lõikuriga koristamisel ~1 cm. Maisisilo võiks hakata lehmadele söötma 2–3 kuud pärast valmistamist ja mida suurem on kuivainesisaldus, seda kauem sileerumine aega võtab.\nMuljuri kasutamise eesmärgiks on maisitera rullimine või purustamine, et tärklis oleks vatsamikroobidele paremini kättesaadav. Maisi, mille niiskusesisaldus on suurem kui 68% või kuivaine sisaldus kuni 32%, ei soovitata muljuriga töödelda.\nEnsüümidest loodetakse piimaveiste söötmises juba lähemas tulevikus suurt panust nii tärklise kui kiu seeduvuse parandajatena. Kahjuks ei ole veel täpselt aru saadud, milline ensüüm millal töötab, kuid siiski on juba saadud tulemused paljulubavad ja on vaid aja küsimus, millal ensüümide kasutamisega viiakse piimaveiste söötmine täiesti uuele tasemele.\nKokkuvõtteks võib öelda, et tärklise seeduvusel on väga suur tähtsus lehmade tootmisnäitajatele ning sammud, mis tärklise efektiivsemaks kasutamiseks ette võetakse, parandavad karja tervist, sigivust ning kasumit.\nViimati uuendatud 03.09.2015


Põlvamaal Moostes tegutsev kunsti- ja sotsiaalpraktika keskus (MoKS) korraldab igal aastal rahvusvahelisi kunsti- ja ideedesümpoosione. Tänavu 10.–19. augustil peetud sümpoosioni AVAMAA siht oli rajada Mooste hüljatud õunaaeda Moksville, ajutine küla.\nAVAMAA julgustab MoKS-i kodulehe kinnitusel loovalt sekkuma kohalikus kontekstis ja vahetama ideid elava töötoa vormis. Seekord rajati siis „taskukohastest taaskasutatavatest ja kohaliku päritoluga materjalidest ajutine „küla” või laager”. Nagu iga küla või ajutise kogukonna puhul, oli tarvis „ette valmistada koht, arendada sotsiaalne keskkond ning valik tegevusi, mis annavad sellele kohale elu, ja seejärel rajada ehitised, mis annavad sellele füüsilise vormi”.\nMoksville’i rajasid viis eri riikidest rühma, kelle projektid valiti välja avatud osaluskutsungi alusel. Töö käigus lisandusid veel Tartu kunstikooli praktikandid. Rajati näiteks tuulegeneraator, kokkupandav mitmeotstarbeline lauatenniselaud, camera obscura jt. objekte; kõik tehti odavatest või lausa äravisatud materjalidest.


Pealinna koolide digioskuste õpetamine viiakse uuele tasemele\n09:47 08. August 2020\n12:52 05.09.2018 lühendatud link\nTALLINN, 5. september — Sputnik. Tallinna koolid saavad Euroopa Sotsiaalfondi toel enam kui 2,1 miljoni euro eest IT-seadmeid, vahendas Pealinn viitega BNS-le. Tallinna linna ning haridus- ja teadusministeeriumi vahel sõlmitava lepingu alusel saavad pealinna koolid hiljemalt 30. oktoobriks 1824 sülearvutit, 70 projektortahvlit ning 301 multimeedia arvutit, vahendas Pealinn.\nKoolide digioskuste õpetamine viiakse uuele tasemele >>\nTallinna linnavõim kohustub IT-seadmetele kulunud raha riigile hüvitama, kui ta ei taga nende sihtotstarbelist kasutamist vähemalt kolme aasta jooksul alates seadmete üleandmise kuupäevast.\nRiik toetab sel aastal enam kui seitsme miljoni euroga koolide digitaristute ja digioskuste õpetamise uuele tasemele viimist. Digiseadmed jõuavad koolidesse juba uue õppeaasta alguses, vahendas uudisteportaal Sputnik Eesti kevadel.\n1. septembril alanud õppeaastal asub üldhariduskoolides õppima ligikaudu 150 800 õpilast. Tallinna linna üldhariduskoolides alustab uut õppeaastat kokku 44 200 õpilast, neist umbes 4300 läheb esimesse klassi, vahendas uudisteportaal Sputnik Eesti.\nSuur hulk koole alustab uut õppeaastat ilma kõigi õpetajateta, eriti vähe on tööturul matemaatikaõpetajaid, keda otsib väidetavalt kuni 80 kooli, vahendas uudisteportaal Sputnik Eesti.\ndigitaristu, lapsed, seadmed, sülearvuti, IT, koolid, Haridus- ja teadusministeerium, Tallinn, Eesti